MEDDELELSE FRA KOMMISSIONEN

Spørgsmål og svar om anvendelsen af EU-reglerne om importkontrol af produkter fra tredjelande, der skal markedsføres i EU som økologiske produkter eller omlægningsprodukter

(2022/C 362/03)

Ansvarsfraskrivelse Dette dokument med spørgsmål og svar er kun til orientering, og dets indhold har ikke til formål at erstatte høring af relevante retskilder eller den nødvendige rådgivning fra en juridisk ekspert, hvor det er relevant. Hverken Kommissionen eller personer, der handler på dens vegne, kan drages til ansvar for anvendelsen af dette dokument med spørgsmål og svar, ligesom dokumentet ikke kan betragtes som en bindende fortolkning af lovgivningen. Dette dokument har til formål at bistå operatørerne og medlemsstaternes kompetente myndigheder. Det er kun EU-Domstolen, der har kompetence til at fortolke EU-lovgivningen.

Indhold

1. Indledning 8

2. Fælles bestemmelser 9

2.1 Delegering af offentlige kontrolopgaver til kontrolorganer 9

2.2 Udpegelse af mere end én kompetent myndighed til varetagelse af økologikontrol i forbindelse med import 9

2.3 Sendinger bestående af varer henhørende under flere KN-koder 9

2.4 Sammensætning af sendinger 10

2.5 Forhåndsanmeldelse af ankomst 10

2.6 Den myndighed, der er ansvarlig for at påtegne kontrolattesten. Toldmyndigheder 11

2.7 Gældende toldprocedurer. Anvendelsesområdet for bestemmelserne om særlige toldprocedurer 11

2.8 Sted for anden kontrol som omhandlet i artikel 7, stk. 2, i delegeret forordning (EU) 2021/2306 11

2.9 Modtagelse af sendingen hos den første modtager 11

2.10 Omfanget af certificeringskrav i henhold til økologireglerne. Oplag og lokaler, der anvendes til særlige toldprocedurer 12

2.11 Anvendelse af kapitel IV »Prøveudtagning, analyser, test og diagnosticering« i afsnit II i forordningen om offentlig kontrol ved kontrol af import af økologiske produkter 12

2.12 Henvisning til kontrolattesten i toldangivelsen 12

2.13 Hvordan kan toldmyndighederne automatisere kontrollen af kontrolattester og af delkontrolattester? 12

3 Økologiske produkter og omlægningsprodukter, der er omfattet af offentlig kontrol ved grænsekontrolstedet 13

3.1 Kategorier af produkter, der er omfattet af offentlig kontrol ved grænsekontrolstedet identificeret ved deres KN-koder (positivlister) 13

3.2 Udpegelse af grænsekontrolsteder og kontrolsteder og lister med henblik på offentlig kontrol af produkter, der påtænkes markedsført som økologiske produkter eller omlægningsprodukter 14

3.2.1 Udpegelse af grænsekontrolsteder og registrering i Traces 14

3.2.2 Udpegelse af andre kontrolsteder end grænsekontrolsteder og registrering i Traces 15

3.2.3 Liste over grænsekontrolsteder og andre kontrolsteder 15

3.3 Sted for offentlig kontrol af økologiske produkter og omlægningsprodukter, der er omfattet af offentlig kontrol ved grænsekontrolsteder 16

3.3.1 Offentlig kontrol andre steder end på grænsekontrolstedet 16

3.3.2 Stedet for supplerende kontrol af produkter med oprindelse i bestemte tredjelande 16

3.3.3 Anvendelse af reglerne om videre transport på økologiske fødevarer og økologiske foderstoffer af ikke-animalsk oprindelse 16

3.3.4 Procedure for overførsel til kontaktpunkter med henblik på identitetskontrol og fysisk kontrol, herunder økologikontrol i form af identitetskontrol og fysisk kontrol 17

3.3.5 Procedure for videre transport til det endelige bestemmelsessted, indtil resultaterne af laboratorieanalyser foreligger 20

3.4 Sammenhæng mellem kontrolattest og det fælles sundhedsimportdokument 22

3.4.1 Udpegelse af forskellige kompetente myndigheder med ansvar for offentlig SPS-kontrol og økologikontrol 22

3.4.2 Personale med kompetence til at foretage prøveudtagning med henblik på analyse og til at godkende kontrolattesten 22

3.4.3 Mulighed for, at myndigheder på grænsekontrolstederne med ansvar for offentlig SPS-kontrol og for økologikontrol kan handle selvstændigt, herunder registreringer i Traces 23

3.4.4 Arbejdsgang til færdiggørelse af et fælles sundhedsimportdokument knyttet til en kontrolattest 23

3.4.5 Arbejdsgangen for det fælles sundhedsimportdokument, hvis det i rubrik 30 i kontrolattesten er angivet, at »En del af sendingen kan overgå til fri omsætning« 25

3.4.6 Forbindelse mellem det fælles sundhedsimportdokument og delkontrolattesterne 26

3.4.7 Mulighed for i rubrik 30 i kontrolattesten at registrere »En del af sendingen kan ikke overgå til fri omsætning« 27

3.4.8 Mulighed for at anmode om frigivelse som ikke-økologisk produktion af en sending, der er fundet i strid med reglerne for økologisk produktion 27

3.4.9 Forbud mod at frigive sendingen på markedet forud for påtegning af kontrolattesten 27

3.4.10 Overskridelse af maksimalgrænseværdier konstateret ved offentlig SPS-kontrol, der ikke forhindrer markedsføring som konventionelt produkt men påvirker status som økologisk produkt 28

3.4.11 Indvirkning på den koordinerede intensiverede kontrol af manglende overholdelse af bestemmelserne vedrørende økologiske produkter, der er registreret i kontrolattesten 28

3.5 Særlig toldprocedure i overensstemmelse med artikel 7, stk. 1 og 2, i delegeret forordning (EU) 2021/2306. 29

3.5.1 Færdiggørelse af det fælles sundhedsimportdokument, der kræves for henførsel under særlige toldprocedurer 29

3.5.2 Henvisning i det fælles sundhedsimportdokument til oplysningerne i rubrik 23 i kontrolattesten via linket til kontrolattesten 29

3.6 Overgang til fri omsætning 30

3.6.1 Sted for overgang til fri omsætning for produkter, der er omfattet af økologiimportkontrol på grænsekontrolstedet 30

3.6.2 Sendinger opdelt under midlertidig opbevaring 30

4 Økologiske produkter og omlægningsprodukter, der er fritaget for offentlig kontrol 31

4.1 Kategorier af økologiske produkter og omlægningsprodukter, der er fritaget for offentlig kontrol 31

4.2 Registrering i Traces af steder for overgang til fri omsætning 31

4.3 Mulighed for at registrere et grænsekontrolsted i Traces som et sted for overgang til fri omsætning 31

4.4 Indvirkning på nationale regler i forbindelse med plantesundhedskontrol i henhold til artikel 5 i gennemførelsesforordning (EU) 2019/66 31

4.5 Offentlig kontrol udført som fjernkontrol fra et andet sted end stedet for overgang til fri omsætning 32

4.6 Oplysninger fra den kompetente myndighed med ansvar for offentlig SPS-kontrol om afvisning af sendinger, der er fritaget fra økologikontrol på grænsekontrolstedet 32

5 Liste over EU-retsakter, der henvises til i dokumentet 32

6 Bilag 35

6.1 Punkt 3.4.4. Færdiggørelse af et fælles sundhedsimportdokument knyttet til en kontrolattest 35

6.2 Punkt 3.3.4 Tilladelse til overførsel til et kontrolsted med henblik på SPS-identitetskontrol og fysisk kontrol via det fælles sundhedsimportdokument 36

6.3 Punkt 3.3.4. Tilladelse til overførsel til et kontrolsted med henblik på økologikontrol og fysisk kontrol via kontrolattesten 37

Ordliste

Grænsekontrolsted Grænsekontrolsted Koordineret gennemførelse af skærpet kontrol Koordineret gennemførelse af skærpet kontrol i henhold til gennemførelsesforordning (EU) 2019/1873 KN Den kombinerede nomenklatur i henhold til Rådets forordning (EØF) nr. 2658/87 (1) Kontrolsted Kontrolsted i henhold til artikel 53, stk. 1, litra a), i forordningen om offentlig kontrol Fælles sundhedsimportdokument — CHED Fælles sundhedsimportdokument i henhold til artikel 56 i forordning (EU) 2017/625 CHED-D Et CHED udarbejdet i overensstemmelse med modellen i del 2, afsnit D, i bilag II til gennemførelsesforordning (EU) 2019/1715 for sendinger af ikke-animalske foderstoffer og fødevarer, som ved deres indførsel til Unionen er omfattet af en eller flere af de i artikel 47, stk. 1, litra d), e) eller f), i forordningen om offentlig kontrol omhandlede foranstaltninger eller betingelser (2) CHED-PP Et CHED udarbejdet i overensstemmelse med modellen i del 2, afsnit C, i bilag II til gennemførelsesforordning (EU) 2019/1715 for sendinger af: planter, planteprodukter og andre objekter omhandlet i artikel 47, stk. 1, litra c), i forordningen om offentlig kontrol, planter, planteprodukter og andre objekter, der ved deres indførsel til Unionen er omfattet af en af de foranstaltninger eller betingelser, der er fastsat i artikel 47, stk. 1, litra d), e) eller f), i forordningen om offentlig kontrol eller særlige planter, planteprodukter og andre objekter af en bestemt oprindelse eller herkomst, for hvilke et minimumsniveau af offentlig kontrol er nødvendigt for at imødegå anerkendte ensartede farer og risici for plantesundheden, jf. gennemførelsesforordning (EU) 2019/66 (3) Kontrolattest Kontrolattest Maksimalgrænseværdi Maksimalgrænseværdi for pesticidrester (4) EU-varer Varer, der falder ind under en eller flere af følgende kategorier: a) varer, som fuldt ud er fremstillet inden for EU’s toldområde, uden at der i dem indgår varer, som er importeret fra lande eller områder uden for EU’s toldområde, b) varer, som er indført i EU’s toldområde fra lande eller områder uden for dette område, og som er bragt i fri omsætning, c) varer, som er fremstillet inden for Unionens toldområde enten udelukkende af de i litra b) omhandlede varer eller af de i litra a) og b) omhandlede varer (5) Ikke-EU-varer Andre varer end »EU-varer« eller varer, som har mistet deres toldmæssige status som EU-varer (6) Forordningen om offentlig kontrol Forordning (EU) 2017/625 (forordningen om offentlig kontrol) (7) Forordningen om økologisk produktion og mærkning af økologiske produkter Forordning (EU) 2018/848 om økologisk produktion og mærkning af økologiske produkter (8) Økologikontrol Offentlig kontrol af sendinger med henblik på verifikation af overholdelsen af forordningen om offentlig kontrol i henhold til artikel 6, stk. 1, i Kommissionens delegerede forordning (EU) 2021/2306 Plantesundhedskontrol Offentlig kontrol af planter, planteprodukter og andre objekter for at verificere overholdelsen af de EU-regler om beskyttelsesforanstaltninger over for planteskadegørere, som finder anvendelse på disse varer SPS Sundhed og plantesundhed Offentlig kontrol af sundhed og plantesundhed Offentlig kontrol med henblik på verifikation af overholdelsen af de sundheds- og plantesundhedsregler, der er omhandlet i artikel 1, stk. 2, i forordningen om offentlig kontrol

1. Indledning

Ved forordning (EU) 2018/848 (»forordningen om økologisk produktion og mærkning af økologiske produkter«) fastsættes principperne og reglerne for økologisk produktion, den tilhørende certificering samt anvendelse af angivelser vedrørende økologisk produktion i mærkning og reklame, betingelser og foranstaltninger for import til Unionen af produkter til markedsføring i Unionen som økologiske produkter eller omlægningsprodukter samt regler om kontrol ud over de regler, der er fastsat i forordning (EU) 2017/625 (»forordningen om offentlig kontrol«). Forordningen om økologisk produktion og mærkning af økologiske produkter trådte i kraft den 1. januar 2022.

I henhold til artikel 45, stk. 5, i forordningen om økologisk produktion og mærkning af økologiske produkter skal det på grænsekontrolsteder sikres, at de betingelser og foranstaltninger, der gælder for import af økologiske produkter og omlægningsprodukter, der er omhandlet i nævnte forordning, er opfyldt, jf. artikel 47, stk. 1, i forordningen om offentlig kontrol. Samtidig omhandler delegeret forordning (EU) 2021/2305 (9) fritagelse for visse kategorier af økologiske produkter og omlægningsprodukter fra offentlig kontrol ved grænsekontrolsteder i overensstemmelse med artikel 48, litra h), i forordningen om offentlig kontrol. De kompetente myndigheder skal foretage offentlig kontrol af produkter omfattet af fritagelse på steder for overgang til fri omsætning i den medlemsstat, hvor sendingen overgår til fri omsætning i Unionen (10).

Ved forordningen om offentlig kontrol fastlægges rammerne for offentlig kontrol og andre officielle aktiviteter til verifikation af, at EU-lovgivningen om agrofødevarekæden anvendes korrekt. Dette omfatter offentlig kontrol af dyr og varer, der indføres til Unionen fra tredjelande. I den forbindelse indføres med forordningen om offentlig kontrol to forskellige importkontrolordninger, hvoraf den ene finder anvendelse på dyr og varer, der er omhandlet i artikel 47, stk. 1, i forordningen om offentlig kontrol, og som er underlagt obligatorisk offentlig kontrol ved indførsel til Unionen ved grænsekontrolsteder, og den anden finder anvendelse på andre dyr og varer end dem, der er omfattet af obligatorisk offentlig kontrol ved grænsekontrolstederne. For dyr og varer, der ikke er omfattet af obligatorisk offentlig kontrol ved grænsekontrolsteder, skal importkontrollen gennemføres på et passende sted inden for Unionens toldområde regelmæssigt, på grundlag af en risikovurdering og med passende hyppighed i overensstemmelse med artikel 44-46 i forordningen om offentlig kontrol. Sendinger af dyr og varer, der er omfattet af offentlig kontrol ved grænsekontrolstedet, skal derimod underkastes en 100 % dokumentkontrol samt identitetskontrol og fysisk kontrol med harmoniseret hyppighed. Denne kontrol skal foretages i overensstemmelse med de særlige procedurer, der er beskrevet i artikel 47-64 i forordningen om offentlig kontrol og i delegerede retsakter og gennemførelsesretsakter vedtaget i overensstemmelse med disse bestemmelser.

Importkontrol af sendinger af ikke-animalske fødevarer og foderstoffer og af planter, planteprodukter og andre objekter, der er omfattet af obligatorisk offentlig kontrol ved grænsekontrolsteder, og som er bestemt til at blive markedsført på EU-markedet som økologiske produkter eller omlægningsprodukter, kan gennemføres på andre kontrolsteder end grænsekontrolsteder på de betingelser, der er fastsat i delegeret forordning (EU) 2019/2123 som ændret ved delegeret forordning (EU) 2021/2305. Desuden kan de kompetente myndigheder på grænsekontrolstederne tillade videre transport til det endelige bestemmelsessted, indtil resultaterne af laboratorieanalyser og -test af sendinger af varer af ikke-animalsk oprindelse foreligger, herunder hvis disse varer er økologiske produkter eller omlægningsprodukter, der er omfattet af offentlig kontrol på grænsekontrolsteder, jf. delegeret forordning (EU) 2019/2124, som ændret.

Det er medlemsstaternes ansvar at udpege de grænsekontrolsteder og kontrolsteder, hvor økologikontrol skal foretages (11), og i Traces at definere og registrere de steder, hvor produkterne overgår til fri omsætning (12).

Ud over ovennævnte regler om importkontrol fastsættes der i delegeret forordning (EU) 2021/2306 (13) regler for offentlig kontrol af produkter, der indføres til Unionen fra tredjelande, og som er bestemt til at blive markedsført i Unionen som økologiske produkter eller omlægningsprodukter, og reglerne omfatter både produkter, der er omfattet af offentlig kontrol ved grænsekontrolsteder, og produkter, der er fritaget fra offentlig kontrol på grænsekontrolsteder.

Ved gennemførelsesforordning (EU) 2021/2307 (14) fastsættes regler om erklæringer og meddelelser fra importører, operatører med ansvar for sendingerne, første modtagere og modtagere ved import af produkter fra tredjelande med henblik på markedsføring i Unionen af disse produkter som økologiske produkter eller omlægningsprodukter, samt regler om underretning fra medlemsstaternes kompetente myndigheder ved mistanke om eller konstateret manglende overholdelse for givne sendinger.

Formålet med dette dokument med spørgsmål og svar er at vejlede om gennemførelsen af ovennævnte regler om importkontrol af produkter, der skal markedsføres i EU som økologiske produkter eller omlægningsprodukter. Retningslinjerne beskriver, hvordan Kommissionen fortolker de nævnte regler, og hvordan Kommissionen mener, at reglerne bør anvendes.

2. Fælles bestemmelser

2.1 Delegering af offentlige kontrolopgaver til kontrolorganer

Kan de kompetente myndigheder uddelegere visse offentlige kontrolopgaver til private kontrolorganer i forbindelse med økologiske produkter og mærkning af økologiske produkter, f.eks. prøveudtagning?

Ja, under visse betingelser. Betingelserne for uddelegering af sådanne opgaver er fastsat i artikel 40 i forordningen om økologisk produktion og mærkning af økologiske produkter. Betingelserne gælder i tillæg til afsnit II, kapitel III, i forordningen om offentlig kontrol (se artikel 40, stk. 1, i forordningen om økologisk produktion og mærkning af økologiske produkter).

Artikel 40, stk. 4, i forordningen om økologisk produktion og mærkning af økologiske produkter indeholder imidlertid en liste over offentlige kontrolopgaver og opgaver i forbindelse med kontrolorganernes andre officielle aktiviteter, der ikke af en kompetent myndighed kan uddelegeres til kontrolorganer. Navnlig fastlægges det i artikel 40, stk. 4, litra d), i forordningen om økologisk produktion og mærkning af økologiske produkter, at »vurdering af sandsynligheden for manglende overholdelse af de af nærværende forordnings bestemmelser«, som er afgørende for hyppigheden af den fysiske kontrol, ikke kan delegeres af de kompetente myndigheder. Dette udelukker ikke delegering af visse kontrolopgaver såsom bl.a. prøveudtagning, så længe delegeringen sker i overensstemmelse med artikel 40 i forordningen om økologisk produktion og mærkning af økologiske produkter samt med afsnit II, kapitel III, (artikel 28 ff.) i forordningen om offentlig kontrol.

2.2 Udpegelse af mere end én kompetent myndighed til varetagelse af økologikontrol i forbindelse med import

Kan medlemsstaterne nedsætte forskellige kompetente myndigheder til at udføre økologikontrol ved import af produkter af henholdsvis vegetabilsk og animalsk oprindelse? Er det herunder navnlig muligt, at kontrolattester for økologiske produkter af animalsk oprindelse godkendes af den kompetente myndighed med ansvar for offentlig kontrol af produkter af animalsk oprindelse, og at kontrolattester for økologiske produkter af vegetabilsk oprindelse godkendes af en anden myndighed?

Ja, det er muligt. Reglerne om importkontrol af produkter, der er bestemt til at blive markedsført i EU som økologiske produkter eller omlægningsprodukter, der finder anvendelse fra den 1. januar 2022, berører ikke medlemsstaternes mulighed for at udpege forskellige kompetente myndigheder, der er ansvarlige henholdsvis for at foretage økologisk kontrol af varer af animalsk oprindelse og påtegne de relaterede kontrolattester for sådanne varer og for at foretage økologisk kontrol af varer af vegetabilsk oprindelse og påtegne den tilknyttede kontrolattest for sådanne varer. I denne forbindelse skal medlemsstaten i henhold til artikel 4, stk. 2, i forordningen om offentlig kontrol i tilfælde, hvor en medlemsstat for samme område overdrager ansvaret for at tilrettelægge eller gennemføre offentlig kontrol eller andre officielle aktiviteter til mere end én kompetent myndighed på nationalt, regionalt eller lokalt plan, overholde visse krav, der er fastsat i den pågældende bestemmelse, med henblik på en effektiv koordinering blandt alle involverede myndigheder og sammenhæng og effektivitet i kontrollen.

2.3 Sendinger bestående af varer henhørende under flere KN-koder

Kan en sending af økologiske produkter og omlægningsprodukter bestå af varer, der hører under flere koder i den kombinerede nomenklatur (KN), når der er tale om varer, der er underlagt plantesundhedskontrol? Hvad med en sending af økologiske varer, der er omfattet af offentlig dyresundhedskontrol?

Svaret er forskelligt for økologiske produkter og omlægningsprodukter, der er omfattet af offentlig kontrol ved grænsekontrolsteder, og for økologiske produkter og omlægningsprodukter, der er fritaget fra offentlig kontrol ved grænsekontrolsteder.

For økologiske produkter og omlægningsprodukter, der er omfattet af offentlig kontrol ved grænsekontrolsteder, for produkter, der er omfattet af beskyttelsesforanstaltninger mod planteskadegørere (plantesundhedskontrol), jf. artikel 1, stk. 2, litra g), i forordningen om offentlig kontrol, er »blandede« sendinger tilladt, dvs. sendinger, der består af produkter, som henhører under forskellige KN-koder (15).

For andre kategorier af varer, f.eks. varer, der er omfattet af offentlig dyresundhedskontrol, er blandede sendinger derimod ikke tilladt.

Det bør bemærkes, at flere containere eller partier kan betragtes som en enkelt sending i henhold til delegeret forordning (EU) 2021/2306, forudsat at de er omfattet af samme kontrolattest, transporteres med samme transportmiddel, kommer fra samme område eller tredjeland og er af samme type, klasse eller beskrivelse. Under disse betingelser er de pågældende containere eller partier under én kontrolattest omfattet af det samme fælles sundhedsimportdokument.

I tilfælde af økologiske produkter og omlægningsprodukter, der er fritaget fra offentlig kontrol ved grænsekontrolsteder, er såkaldte »blandede« sendinger tilladt for alle kategorier af fritagne varer (16).

2.4 Sammensætning af sendinger

Kan en sending af planter, planteprodukter og andre objekter delvist bestå af økologiske produkter, der er omfattet af offentlig kontrol på grænsekontrolstedet, og delvist af økologiske produkter, der er fritaget fra offentlig kontrol på grænsekontrolstedet?

Nej. Sendinger bør bestå af enten planter, planteprodukter og andre objekter, der er omfattet af offentlig kontrol på grænsekontrolstedet (i henhold til artikel 45, stk. 5, i forordningen om økologisk produktion og mærkning af økologiske produkter), eller af planter, planteprodukter og andre objekter, der er fritaget fra en sådan offentlig kontrol på grænsekontrolstedet. Årsagen er, at der skal udstedes en kontrolattest for hver sending, og i rubrik 10 i kontrolattesten (del I i bilaget til delegeret forordning (EU) 2021/2306) skal det angives, om sendingen er omfattet af offentlig kontrol på grænsekontrolstedet eller på det sted, hvor sendingen overgår til fri omsætning.

2.5 Forhåndsanmeldelse af ankomst

Hvordan bør forhåndsanmeldelse af ankomst af sendinger af økologiske produkter og omlægningsprodukter foregå, både for produkter, der er omfattet af offentlig kontrol på grænsekontrolstedet, og for produkter, der er omfattet af offentlig kontrol på stedet, hvor produkterne overgår til fri omsætning?

Importøren eller i givet fald den operatør, der er ansvarlig for sendingen (17), skal give en forhåndsanmeldelse af sendingens ankomst til grænsekontrolstedet eller til det sted, hvor sendingen overgår til fri omsætning, ved at udfylde rubrik 20 i kontrolattesten (18).

For økologiske produkter og omlægningsprodukter, der er omfattet af offentlig kontrol på grænsekontrolstedet, skal den operatør, der er ansvarlig for sendingen, desuden indgive forhåndsanmeldelse af sendingens ankomst til de kompetente myndigheder på grænsekontrolstedet (19) ved at udfylde og indsende det relevante fælles sundhedsimportdokument via Traces (20) og i dokumentets rubrik I.10 angive den forventede ankomstdato og det forventede ankomsttidspunkt på grænsekontrolstedet (21). Da operatøren har til hensigt at markedsføre disse produkter på EU-markedet som økologiske eller som omlægningsprodukter, skal vedkommende vælge produkttypen »Økologisk« i rubrik I.31 i del I i det fælles sundhedsimportdokument i Traces (22). Desuden skal operatøren indsætte link til kontrolattesten i det fælles sundhedsimportdokument.

For alle kategorier af økologiske produkter og omlægningsprodukter skal ovennævnte forhåndsanmeldelse i princippet indgives mindst én arbejdsdag før sendingens forventede ankomst (23). Dette er omfattet af undtagelser, hvis logistiske begrænsninger gør det umuligt at overholde fristen, jf. Kommissionens gennemførelsesforordning (EU) 2019/1013.

2.6 Den myndighed, der er ansvarlig for at påtegne kontrolattesten. Toldmyndigheder

Er den kompetente myndighed på grænsekontrolstedet eller på stedet for overgang til fri omsætning, der er anført i rubrik 10 i kontrolattesten, ansvarlig for at påtegne kontrolattesten? Er det den samme myndighed, som toldangivelsen skal indgives til?

Rubrik 10 i kontrolattesten henviser til grænsekontrolstedet eller til den kompetente myndighed på det sted for overgang til fri omsætning, hvor kontrollen og påtegningen af kontrolattesten finder sted. Hvis sendingen overføres til et andet kontrolsted end et grænsekontrolsted med henblik på økologikontrol og fysisk kontrol (24), påtegnes kontrolattesten af den kompetente myndighed på kontrolstedet (25).

Grænsekontrolsteder, kontrolsteder og steder for overgang til fri omsætning behøver ikke at være det sted, hvor toldangivelsen indgives. Det er op til medlemsstaterne at udpege de kompetente myndigheder, der er ansvarlige for at foretage økologikontrol (26). Hvis en medlemsstat har givet toldmyndighederne ansvaret for at foretage økologikontrol, vil disse myndigheder være ansvarlige for at påtegne kontrolattesten.

2.7 Gældende toldprocedurer. Anvendelsesområdet for bestemmelserne om særlige toldprocedurer

Artikel 7, stk. 1 og 2, i delegeret forordning (EU) 2021/2306 omhandler toldoplag og aktiv forædling. Er andre toldprocedurer tilladt?

Ja, EU-toldkodeksen (Europa-Parlamentets og Rådets forordning (EU) nr. 952/2013 (27)) finder anvendelse på økologiske varer, herunder bestemmelserne om særlige toldprocedurer. Delegeret forordning (EU) 2021/2306 fastsætter kun supplerende specifikke bestemmelser for toldoplag og aktiv forædling for økologiske produkter.

I den forbindelse finder kravet om en første og anden kontrol, jf. artikel 7, stk. 1 og 2, i delegeret forordning (EU) 2021/2306, kun anvendelse, hvis sendingen henføres under de særlige toldprocedurer for toldoplagring eller aktiv forædling for at undergå en af de tilberedninger, der er nævnt i artikel 7, stk. 1, andet afsnit, litra a) og b), i delegeret forordning (EU) 2021/2306. Hvis sendingen derimod f.eks. henføres under toldoplagring med henblik på opbevaring, skal kontrolattesten påtegnes efter én verifikation, jf. artikel 6 i delegeret forordning (EU) 2021/2306, og for produkter, der er omfattet af offentlig kontrol på grænsekontrolstedet, kan det fælles sundhedsimportdokument først valideres som godkendt til det indre marked efter påtegning af kontrolattesten (28).

2.8 Sted for anden kontrol som omhandlet i artikel 7, stk. 2, i delegeret forordning (EU) 2021/2306

Kan verifikationen af overholdelsen af reglerne om økologiske produkter og omlægningsprodukter (før sendingen henføres under proceduren for toldoplag eller aktiv forædling med henblik på at undergå tilberedning i henhold til artikel 7, stk. 1, i delegeret forordning (EU) 2021/2306) finde sted i én medlemsstat, og verifikationen og påtegningen af kontrolattesten efter sendingens udpassage fra toldoplag eller aktiv forædling finde sted i en anden medlemsstat?

Nej, det kan den ikke. Rubrik 23, 25, 29 og 30 i kontrolattesten skal udfyldes i samme medlemsstat af den kompetente myndighed på grænsekontrolstedet eller på det sted for overgang til fri omsætning, der er anført i rubrik 10 i kontrolattesten.

Hvis felterne vedrørende toldoplag og aktiv forædling udfyldes i rubrik 23 i kontrolattesten, kan den kompetente myndighed på grænsekontrolstedet derfor ikke give tilladelse til overførsel til et toldsted.

2.9 Modtagelse af sendingen hos den første modtager

Skal den første modtager modtage sendingen fysisk?

Ja. Som anført i bemærkningerne til udfyldning af kontrolattesten skal rubrik 31 udfyldes af den første modtager ved modtagelsen af produkterne og efter at have foretaget den nødvendige kontrol (29).

2.10 Omfanget af certificeringskrav i henhold til økologireglerne. Oplag og lokaler, der anvendes til særlige toldprocedurer

Kræves certificering af de oplag eller lokaler, hvor særlige toldprocedurer finder sted?

I overensstemmelse med artikel 35, stk. 1, i forordningen om økologisk produktion og mærkning af økologiske produkter udsteder de kompetente myndigheder eller, hvis det er relevant, kontrolmyndighederne eller kontrolorganerne et certifikat til operatørerne som bevis på, at den aktivitet, der er anmeldt i henhold til artikel 34, stk. 1, i forordningen om økologisk produktion og mærkning af økologiske produkter, er i overensstemmelse med nævnte forordning. Det er dermed operatørerne, der bliver certificeret, og ikke de steder, hvor aktiviteterne finder sted. Importører er certificerede operatører. Importørerne er også ansvarlige for at sikre, at de transaktioner, der gennemføres under de særlige toldprocedurer, er i overensstemmelse med forordningen om økologisk produktion og mærkning af økologiske produkter.

2.11 Anvendelse af kapitel IV »Prøveudtagning, analyser, test og diagnosticering« i afsnit II i forordningen om offentlig kontrol ved kontrol af import af økologiske produkter

Finder reglerne i kapitel IV »Prøveudtagning, analyser, test og diagnosticering« i afsnit II i forordningen om offentlig kontrol anvendelse, når et laboratorium udfører analyser af økologiske forsendelser?

Ja, forordningen om offentlig kontrol, herunder kapitel IV i afsnit II, finder anvendelse på offentlig kontrol, der gennemføres for at verificere overholdelsen af reglerne, uanset om de er fastsat på EU- eller medlemsstatsplan, med henblik på at anvende EU-lovgivningen inden for økologisk produktion og mærkning af økologiske produkter (artikel 1, stk. 2, litra i), i forordningen om offentlig kontrol), herunder hvis disse krav finder anvendelse på dyr og varer, der indføres til Unionen (30).

2.12 Henvisning til kontrolattesten i toldangivelsen

Er det nødvendigt at henvise til kontrolattesten i toldangivelsen i alle faser af toldbevægelsen (dvs. også når der er tale om aktiv forædling eller toldoplag), for at toldmyndighederne kan vide, om produkterne er økologiske eller ej?

I tilfælde af aktiv forædling eller toldoplag foretaget i overensstemmelse med artikel 7, stk. 1, i delegeret forordning (EU) 2021/2306 skal referencenummeret på toldangivelsen til angivelse af varerne til toldoplagsproceduren eller proceduren for aktiv forædling angives af importøren i rubrik 23 i kontrolattesten. Det er ligeledes hensigtsmæssigt at angive referencen for kontrolattesten i den relevante toldangivelse på dette særlige tidspunkt i toldbevægelsen.

Ved overgang til fri omsætning skal importøren indberette kontrolattestnummeret i toldangivelsen (31).

2.13 Hvordan kan toldmyndighederne automatisere kontrollen af kontrolattester og af delkontrolattester?

Toldmyndighederne kan hente kontrolattester eller delkontrolattester, hvis de anvender forbindelsen mellem Traces og EU's kvikskrankemiljø for certifikatudveksling (EU CSW-CERTEX), som er en central komponent i EU's kvikskrankemiljø på toldområdet (32). Integrationen understøtter toldmyndighedernes mulighed for at hente kontrolattester eller delkontrolattester fra Traces i et struktureret og læsbart format (PDF), hvilket gør det muligt at automatisere verifikationen af kontrolattestdata i forhold til de data, der er indgivet i toldangivelsen. Desuden har EU CSW-CERTEX en funktion til mængdeadministration, så det er muligt for toldmyndighederne at indberette brugen af en kontrolattest eller en delkontrolattest. Registrering af mængdeadministration vises i Traces og er tilgængelig for de kompetente myndigheder og økonomiske operatører i »PDF Quantity Management«-visningen. Det er en avanceret udskriftsmulighed i Traces, som gør det muligt at vise den mængde af sendingen, der er blevet fortoldet af toldmyndighederne, samt de relevante oplysninger (tolddokumentets referencenummer, toldbehandlet mængde, resterende mængde osv.).

Integration med EU CSW-CERTEX i øjeblikket er valgfrit for medlemsstaternes toldmyndigheder, og det er kun mængdeadministration i de medlemsstater, der har valgt at implementere integration til EU CSW-CERTEX, som er synlig i Traces. I Kommissionens forslag til forordning om oprettelse af EU-kvikskrankemiljøet på toldområdet og om ændring af forordning (EU) nr. 952/2013 (33) fremsættes forslag til en dato i 2025, hvor medlemsstaterne skal implementere integration med EU CSW-CERTEX. Forslaget forventes vedtaget og offentliggjort i Den Europæiske Unions Tidende inden udgangen af 2022.

3 Økologiske produkter og omlægningsprodukter, der er omfattet af offentlig kontrol ved grænsekontrolstedet

3.1 Kategorier af produkter, der er omfattet af offentlig kontrol ved grænsekontrolstedet identificeret ved deres KN-koder (positivlister)

Hvilke kategorier af økologiske produkter og omlægningsprodukter, identificeret ved deres KN-koder, er omfattet af offentlig kontrol på grænsekontrolstedet (positivlister)?

De kategorier af økologiske produkter og omlægningsprodukter, der er omfattet af offentlig kontrol på grænsekontrolstedet, er de kategorier af dyr og varer, som er omfattet af offentlig SPS-kontrol, jf. artikel 47, stk. 1, i forordningen om offentlig kontrol.

Tabel 1 indeholder nogle eksempler.

Tabel 1

Artikel Liste Kommentarer 47, stk. 1, litra a) og b), i forordningen om offentlig kontrol Bilag til gennemførelsesforordning (EU) 2021/632 Listerne over dyr, produkter af animalsk oprindelse, avlsmateriale, animalske biprodukter og afledte produkter, sammensatte produkter samt hø og halm, der er omfattet af offentlig kontrol ved grænsekontrolsteder, med angivelse af deres KN-koder. 47, stk. 1, litra c), i forordningen om offentlig kontrol Bilag XI, del A, til gennemførelsesforordning (EU) 2019/2072 Listen over planter, planteprodukter og andre objekter samt de respektive oprindelses- eller afsendelsestredjelande, hvis indførsel til Unionens område kræver et plantesundhedscertifikat, jf. artikel 72, stk. 1, i forordning (EU) 2016/2031. Bilag XII til gennemførelsesforordning (EU) 2019/2072 Listen over planter, planteprodukter og andre objekter, hvis indførsel i visse beskyttede zoner fra visse oprindelses- eller afsendelsestredjelande kræver et plantesundhedscertifikat. 47, stk. 1, litra d) og e), i forordningen om offentlig kontrol Bilag I og II til gennemførelsesforordning (EU) 2019/1793 Bilag I — Fødevarer og foderstoffer af ikke-animalsk oprindelse fra visse tredjelande, der er omfattet af en midlertidig forøgelse af den offentlige kontrol ved grænsekontrolsteder og kontrolsteder, med angivelse af deres KN-koder. Bilag II — Fødevarer og foderstoffer fra visse tredjelande, der er underlagt særlige betingelser for indførsel til Unionen som følge af risiko for forurening med mykotoksiner, herunder aflatoksiner, pesticidrester, pentachlorphenol og dioxiner og mikrobiologisk forurening. Kommissionens gennemførelsesafgørelse 2011/884/EU Hasteforanstaltninger vedrørende ikke tilladt genetisk modificeret ris i risprodukter med oprindelse i Kina Bilag I — Liste over produkter. Kommissionens gennemførelsesforordning (EU) 2021/1533 om særlige importbetingelser for foderstoffer og fødevarer, der har oprindelse i eller er afsendt fra Japan efter ulykken på atomkraftværket i Fukushima, og om ophævelse af gennemførelsesforordning (EU) 2016/6 De i artikel 4, stk. 1, i gennemførelsesforordning (EU) 2021/1533 omhandlede fødevarer og foderstoffer. Kommissionens gennemførelsesforordning (EU) 2020/1158 om betingelser for import af fødevarer og foderstoffer med oprindelse i tredjelande som følge af ulykken på kernekraftværket i Tjernobyl Produkter opført i bilag II med henvisning til den relevante KN-kode fra tredjelande, der er opført i bilag I. Beredskabsforanstaltninger vedrørende plantesundhed omhandlet i artikel 47, stk. 1, litra e), i forordningen om offentlig kontrol. En ikke-udtømmende liste over EU’s hasteimportforanstaltninger for skadegørere findes på Europa-Kommissionens websted (34)

3.2 Udpegelse af grænsekontrolsteder og kontrolsteder og lister med henblik på offentlig kontrol af produkter, der påtænkes markedsført som økologiske produkter eller omlægningsprodukter

3.2.1 Udpegelse af grænsekontrolsteder og registrering i Traces

Skal medlemsstaterne udpege grænsekontrolsteder til offentlig kontrol af økologiske produkter og omlægningsprodukter?

Ja. Medlemsstaterne skal udpege grænsekontrolsteder med henblik på at foretage offentlig kontrol af økologiske produkter og omlægningsprodukter, der er omfattet af offentlig kontrol på grænsekontrolsteder i henhold til artikel 45, stk. 5, i forordningen om økologisk produktion og mærkning af økologiske produkter (35).

Hvis medlemsstaterne har til hensigt at anvende eksisterende grænsekontrolsteder til at foretage offentlig kontrol af økologiske produkter og omlægningsprodukter, er de forpligtede til at underrette Kommissionen om en sådan udvidelse af anvendelsesområdet for udpegelsen af grænsekontrolsteder til at omfatte økologiske produkter og omlægningsprodukter (36) med angivelse af, om det medfører en ændring af grænsekontrolstedets infrastruktur. Med henblik herpå opfordres de nationale kompetente myndigheder til at anvende den særlige skabelon til meddelelser vedrørende grænsekontrolsteder og sende den udfyldte formular til sante-consult-f4@ec.europa.eu og SANTE-IMPORT-CONTROLS@ec.europa.eu. Hvis den nævnte udvidelse af anvendelsesområdet for udpegelsen af grænsekontrolsteder bevirker en ændring af grænsekontrolstedets infrastruktur og for at lette Kommissionens evaluering, opfordres de nationale kompetente myndigheder desuden til at udfylde de relevante dele af vurderingstabellen for grænsekontrolsteder og sende det udfyldte dokument til sante-consult-f4@ec.europa.eu.

Medlemsstaterne skal sikre, at grænsekontrolstederne opfylder minimumskravene. Hvis eksempelvis den kompetente myndighed med ansvar for offentlig SPS-kontrol af dyr og varer som omhandlet i artikel 47, stk. 1, i forordningen om offentlig kontrol ikke er den kompetente myndighed for gennemførelse af kontrol af økologiske produkter og omlægningsprodukter, skal medlemsstaterne sikre, at de berørte grænsekontrolsteder har et tilstrækkeligt antal medarbejdere med passende kvalifikationer til at foretage økologikontrol i overensstemmelse med artikel 64, stk. 3, litra a), i forordningen om offentlig kontrol. Medlemsstaterne bør desuden sikre, at uddannelsesprogrammerne for grænsekontrolstedets personale ajourføres med de specifikke importkrav for dyr og varer, der påtænkes markedsført i Unionen som økologiske produkter eller omlægningsprodukter.

Medlemsstaterne skal også sikre, at der findes passende ordninger for korrekt håndtering af forskellige kategorier af dyr og varer, og forebygge risici for eksempel i forbindelse med krydskontaminering (37). For så vidt angår kravet om korrekt håndtering af forskellige kategorier af dyr og varer skal medlemsstaterne uanset de gældende minimumskrav vedrørende deling af grænsekontrolsteder sikre, at de faciliteter, der anvendes til både økologiske og ikkeøkologiske (konventionelle) produkter, forvaltes på en sådan måde, at der sikres identifikation af partier, og at sammenblanding eller kontaminering undgås af økologiske produkter og omlægningsprodukter med produkter eller stoffer, der ikke er i overensstemmelse med reglerne for økologisk produktion. Økologiske produkter og omlægningsprodukter skal til enhver tid tydeligt kunne identificeres. For så vidt angår dyr bør medlemsstaterne sikre, at de holdes, passes eller behandles under passende forhold og får passende økologisk foder i overensstemmelse med bilag II, del II, punkt 1.4.1, litra b), til forordningen om økologisk produktion og mærkning af økologiske produkter, mens de afventer videre transport (38).

I overensstemmelse med artikel 45, stk. 5, i forordningen om økologisk produktion og mærkning af økologiske produkter, som henviser til artikel 47, stk. 1, i forordningen om offentlig kontrol, skal overholdelsen af betingelserne og foranstaltningerne for import af økologiske produkter og omlægningsprodukter fastslås ved grænsekontrolstederne. Økologikontrol skal derfor finde sted på grænsekontrolstedet for første ankomst sammen med den offentlige SPS-kontrol. Følgelig er der et unikt grænsekontrolsted for første ankomst, og det er ikke muligt at adskille offentlig SPS-kontrol fra økologikontrol ved at udpege forskellige grænsekontrolsteder. Derfor er det ikke muligt kun at udpege et grænsekontrolsted for økologikontrol. Det er derimod muligt at udpege et grænsekontrolsted for offentlig kontrol af kun én eller flere af de kategorier af dyr og varer, der er omhandlet i artikel 47, stk. 1, i forordningen om offentlig kontrol, og som er økologiske produkter eller omlægningsprodukter.

Når Kommissionen har meddelt medlemsstaten, at den kan gå videre med udpegelsen af grænsekontrolstedet for økologikontrol (39), bør medlemsstaten sende listen over udpegede grænsekontrolsteder til de tjenestegrene i Kommissionen, der er ansvarlige for Traces (40). Tjenestegrenene tildeler det/de pågældende grænsekontrolsteder til det økologiske domæne (41) i Traces. Når et grænsekontrolsted er tildelt det økologiske domæne i Traces, er det dermed muligt for de kompetente myndigheders brugere, der er tilknyttet det pågældende grænsekontrolsted, at se og påtegne kontrolattester for økologiske sendinger, der hører under det pågældende grænsekontrolsteds ansvar.

3.2.2 Udpegelse af andre kontrolsteder end grænsekontrolsteder og registrering i Traces

Skal medlemsstaterne udpege kontrolsteder for offentlig kontrol af økologiske produkter og omlægningsprodukter?

Medlemsstaterne kan udpege andre kontrolsteder end grænsekontrolsteder (42) til at udføre SPS-kontrol, økologikontrol og fysisk kontrol af visse økologiske produkter og omlægningsprodukter i overensstemmelse med delegeret forordning (EU) 2019/2123 (43).

Hvis medlemsstaterne ønsker at anvende eksisterende kontrolsteder til at foretage økologikontrol og fysisk kontrol i overensstemmelse med delegeret forordning (EU) 2019/2123, skal de medtage økologiske produkter og omlægningsprodukter i anvendelsesområdet for udpegelsen af disse kontrolsteder (44).

Da kontrolstederne forvaltes direkte af de nationale kompetente myndigheder, skal medlemsstaterne også foretage de relevante (manuelle) tilpasninger i Traces for at tildele de relevante myndigheder under det økologiske domæne i Traces til de respektive kontrolsteder. På den måde kan kontrolsteder, hvis kontrolmyndigheder er tildelt det økologiske domæne i Traces, udføre økologikontrollen.

3.2.3 Liste over grænsekontrolsteder og andre kontrolsteder

Hvordan bør listerne over grænsekontrolsteder og kontrolsteder ændres, så de afspejler, at økologiske produkter og omlægningsprodukter er omfattet af anvendelsesområdet for udpegelsen?

Det følger af artikel 53, stk. 2, og artikel 60, stk. 1, litra d), i forordningen om offentlig kontrol, at medlemsstaterne på listen over grænsekontrolsteder og kontrolsteder for hvert sted skal medtage de kategorier af dyr og varer, der er omhandlet i artikel 47, stk. 1, i nævnte forordning, som er omfattet af anvendelsesområdet for udpegelsen. I henhold til artikel 7 i gennemførelsesforordning (EU) 2019/1014 skal medlemsstaterne anvende det format, der er fastsat i bilag I til nævnte forordning, til listerne over grænsekontrolsteder og kontrolsteder og anvende de forkortelser og specifikationer, der fremgår af bilag II til gennemførelsesforordning (EU) 2019/1014.

Der er i øjeblikket ingen forkortelser fastsat i bilag II til gennemførelsesforordning (EU) 2019/1014 for økologiske produkter og omlægningsprodukter. I kolonne 7 i skabelonen til listerne over grænsekontrolsteder og kontrolsteder kan medlemsstaterne dog angive yderligere specifikationer vedrørende anvendelsesområdet for udpegelsen, og med specifikationen »(1)« kan medlemsstaterne henvise til sådanne supplerende specifikationer i kolonne 7.

På baggrund af ovenstående bør medlemsstaterne for hvert grænsekontrolsted og kontrolsted, der er udpeget til at udføre offentlig kontrol af økologiske produkter og omlægningsprodukter, i kolonne 7 i listen over grænsekontrolsteder og kontrolsteder angive yderligere specifikationer om, at sådanne produkter er omfattet af anvendelsesområdet for udpegelsen. Med henblik herpå bør de for at angive de kategorier af økologiske produkter eller omlægningsprodukter, der er omfattet af anvendelsesområdet for udpegelsen, anvende de forkortelser, der er fastsat i bilag II til gennemførelsesforordning (EU) 2019/1014 (f.eks. økologiske produkter og omlægningsprodukter med betegnelserne POA-HC og PNAO-HC).

Listerne over grænsekontrolsteder skal sendes til Kommissionens tjenestegrene med ansvar for support af Traces på sante-traces@ec.europa.eu, så de pågældende grænsekontrolsteder kan blive anført i Traces. For kontaktpunkterne skal medlemsstaterne foretage opdateringerne manuelt i Traces (45).

3.3 Sted for offentlig kontrol af økologiske produkter og omlægningsprodukter, der er omfattet af offentlig kontrol ved grænsekontrolsteder

3.3.1 Offentlig kontrol andre steder end på grænsekontrolstedet

Hvad menes der med offentlig kontrol, der gennemføres andre steder end på grænsekontrolstedet?

Der kan være tale om to forhold.

For varer, der er omfattet af offentlig kontrol ved grænsekontrolstedet, tillægges Kommissionen ved artikel 53, stk. 1, litra e), i forordningen om offentlig kontrol beføjelse til at vedtage delegerede retsakter, der fastlægger, i hvilke tilfælde og på hvilke betingelser dokumentkontrol kan udføres andre steder end på grænsekontrolstedet. Denne mulighed er dog begrænset til sendinger af planter, planteprodukter og andre objekter omhandlet i artikel 47, stk. 1, litra c), i forordningen om offentlig kontrol. Desuden skal sendingen fysisk befinde sig på grænsekontrolstedet, selv om dokumentkontrollen udføres et andet sted. De specifikke regler for denne offentlige kontrol er fastsat i kapitel II i delegeret forordning (EU) 2019/2123.

For varer, der er omfattet af offentlig kontrol ved grænsekontrolstedet, ud over planter, planteprodukter og andre objekter som omhandlet i artikel 47, stk. 1, litra c), i forordningen om offentlig kontrol (46), skal sendingen også fysisk befinde sig på grænsekontrolstedet, jf. artikel 47, stk. 5, i forordningen om offentlig kontrol. I overensstemmelse med artikel 49, stk. 1, i forordningen om offentlig kontrol gennemfører den kompetente myndighed offentlig kontrol, herunder dokumentkontrol, på grænsekontrolstedet, med anvendelse af den tilgængelige ekspertise.

3.3.2 Stedet for supplerende kontrol af produkter med oprindelse i bestemte tredjelande

Kan den supplerende kontrol af økologiske produkter med oprindelse i bestemte tredjelande udføres uden for grænsekontrolstederne?

Kommissionen fastlægger sammen med medlemsstaterne de kategorier af produkter med oprindelse i bestemte tredjelande, der skal gennemgå yderligere kontrol i tredjelandet i overensstemmelse med artikel 8 i delegeret forordning (EU) 2021/1698 samt ved indførsel til Unionen i overensstemmelse med artikel 6, stk. 2, i delegeret forordning (EU) 2021/2306 (47). Hvis produktet falder ind under de kategorier af produkter, der er omfattet af offentlig kontrol på grænsekontrolstedet eller kontrolstedet, vil der blive foretaget yderligere kontrol på grænsekontrolstedet eller kontrolstedet. For alle andre produkter, der er undtaget fra offentlig kontrol på grænsekontrolstedet, vil den yderligere kontrol finde sted på det sted, hvor produkterne overgår til fri omsætning, jf. artikel 4 i delegeret forordning (EU) 2021/2305.

3.3.3 Anvendelse af reglerne om videre transport på økologiske fødevarer og økologiske foderstoffer af ikke-animalsk oprindelse

Hvorfor er der ingen henvisning i delegeret forordning (EU) 2019/2124, som ændret ved delegeret forordning (EU) 2021/2305, til økologiske produkter og omlægningsprodukter i kategorierne fødevarer og foderstoffer af ikke-animalsk oprindelse i artikel 47, stk. 1, litra d) til f), i forordningen om offentlig kontrol, som er omfattet af offentlig kontrol ved grænsekontrolstedet i medfør af artikel 45, stk. 5, i forordningen om økologisk produktion og mærkning af økologiske produkter?

Det er ikke nødvendigt at medtage en sådan henvisning, da delegeret forordning (EU) 2019/2124 allerede finder anvendelse på fødevarer og foderstoffer af ikke-animalsk oprindelse, der er omfattet af offentlig kontrol på grænsekontrolstedet, herunder hvis sådanne fødevarer og foderstoffer er økologiske eller er et omlægningsprodukt, der er omfattet af offentlig kontrol på grænsekontrolstedet i henhold til artikel 45, stk. 5, i forordningen om økologisk produktion og mærkning af økologiske produkter. Dette følger af artikel 1, stk. 1, litra a), nr. iii), i delegeret forordning 2019/2124, hvori det hedder, at bestemmelserne om videre transport i nævnte forordning finder anvendelse på:

»iii) ikke-animalske fødevarer og foderstoffer, der er omfattet af foranstaltningerne i henhold til de i artikel 47, stk. 1, litra d), e) og f), i forordning (EU) 2017/625 omhandlede retsakter«.

I forbindelse hermed falder økologiske produkter og omlægningsprodukter som omhandlet i artikel 45, stk. 5, i forordningen om økologisk produktion og mærkning af økologiske produkter ind under de kategorier af dyr og varer, der er omhandlet i artikel 47, stk. 1, litra f), i forordningen om offentlig kontrol (48).

3.3.4 Procedure for overførsel til kontaktpunkter med henblik på identitetskontrol og fysisk kontrol, herunder økologikontrol i form af identitetskontrol og fysisk kontrol

Kan der gives en detaljeret beskrivelse af processen for overførsel til andre kontrolsteder end grænsekontrolsteder med henblik på identitetskontrol og fysisk kontrol i overensstemmelse med delegeret forordning (EU) 2019/2123?

Delegeret forordning (EU) 2019/2123, som ændret ved delegeret forordning (EU) 2021/2305, omfatter sendinger af fødevarer og foderstoffer af ikke-animalsk oprindelse samt planter, planteprodukter og andre objekter, der er bestemt til at blive markedsført i Unionen som økologiske produkter eller omlægningsprodukter, og som er omfattet af offentlig kontrol på grænsekontrolstedet i medfør af artikel 45, stk. 5, i forordningen om økologisk produktion og mærkning af økologiske produkter.

Betingelserne for gennemførelse af økologikontrol i form af identitetskontrol og fysisk kontrol på kontrolstedet er fastsat i artikel 2a i delegeret forordning (EU) 2019/2123 som ændret ved delegeret forordning (EU) 2021/2305. Navnlig kan den kompetente myndighed på grænsekontrolstedet med ansvar for økologikontrol kun tillade en sådan overførsel, hvis de kompetente myndigheder på grænsekontrolstedet med ansvar for offentlig SPS-kontrol i det fælles sundhedsimportdokument har registreret deres tilladelse til at overføre sendingen til et kontrolsted med henblik på fødevare- og fodersikkerhedskontrol i form af identitetskontrol og fysisk kontrol eller plantesundhedskontrol i form af identitetskontrol og fysisk kontrol (49).

Arbejdsgangen for tilladelse til overførsel til et kontrolsted med henblik på økologikontrol og fysisk kontrol fremgår af kontrolattesten (rubrik 21, 22, 25, 26, 27 og 29 i skabelonen til kontrolattesten i bilaget til delegeret forordning (EU) 2021/2306). Derimod fremgår arbejdsgangen for godkendelse af overførsel til et kontrolsted med henblik på fødevare- og fodersikkerhedskontrol, identitetskontrol og fysisk kontrol (50) eller plantesundhedskontrol, identitetskontrol og fysisk kontrol (51) af det fælles sundhedsimportdokument.

Hvis overførsel til et kontrolsted er godkendt både i det fælles sundhedsimportdokument og i kontrolattesten, skal identitetskontrol og fysisk kontrol vedrørende økologisk produktion samt SPS-identitetskontrol og fysisk kontrol foretages på samme kontrolsted, som skal udpeges for kategorien af varer i sendingen og være beliggende i den medlemsstat, hvor sendingen skal overgå til fri omsætning (52).

I forbindelse med meddelelsen om overførsel fra den kompetente myndighed med ansvar for økologikontrol på grænsekontrolstedet til den myndighed, der er ansvarlig for økologikontrol på kontrolstedet (53), genereres der ikke automatisk en særlig meddelelse i Traces, når rubrik 27 i kontrolattesten udfyldes. Når en overførsel til et kontrolsted er godkendt (et kontrolsted er angivet i rubrik 27 i kontrolattesten), vil de kompetente myndigheder, der angives som ansvarlige myndigheder for det pågældende kontrolsted, kunne se kontrolattesten via deres dashboard (hvor alle kontrolattester inden for deres ansvarsområde vises).

Hvis sendingen udvælges af de kompetente myndigheder på grænsekontrolstedet til både fødevare- og fodersikkerhedskontrol eller plantesundhedskontrol i form af identitetskontrol og fysisk kontrol og til økologikontrol i form af identitetskontrol og fysisk kontrol, skal de kompetente myndigheder på grænsekontrolstedet godkende overførslen for alle de nævnte kontroller (54) (såkaldt »fuldstændig parallelitet«).

I forbindelse med sendinger af fødevarer og foderstoffer af ikke-animalsk oprindelse eller af planter, planteprodukter og andre objekter, der er bestemt til at blive markedsført i Unionen som økologiske produkter eller omlægningsprodukter, kan den kompetente myndighed ved grænsekontrolstedet med ansvar for offentlig SPS-kontrol tillade overførsel til et kontrolsted til identitetskontrol og fysisk kontrol for at verificere overholdelsen af sundheds- eller plantesundhedsreglerne som omhandlet i artikel 1, stk. 2, i forordningen om offentlig kontrol, alt efter hvad der er relevant. I dette tilfælde gælder følgende (se også det særlige beslutningstræ i bilaget til dette dokument):

— Den kompetente myndighed på grænsekontrolstedet, der er ansvarlig for dokumentkontrol af økologisk produktion, udfører denne kontrol og udfylder rubrik 25 i kontrolattesten med resultatet af kontrollen. Myndigheden skal ligeledes i feltet angive, om sendingen er udtaget til identitetskontrol og fysisk kontrol.

— Hvis sendingen er blevet udvalgt på grænsekontrolstedet til SPS-identitetskontrol og fysisk kontrol (rubrik II.4, II.5 og eventuelt II.6 i det fælles sundhedsimportdokument er afkrydset), og den kompetente myndighed på grænsekontrolstedet med ansvar for offentlig SPS-kontrol giver tilladelse til overførsel til et kontrolsted med henblik på SPS-identitetskontrol og fysisk kontrol, tillader den pågældende kompetente myndighed samtidig overførslen af sendingen til et kontrolsted, medmindre: — der sat kryds i afkrydsningsfeltet i rubrik 30 i kontrolattesten »sendingen kan ikke overgå til fri omsætning« (55). Det gælder også, hvis det af rubrik 30 i kontrolattesten fremgår, at en del af sendingen ikke kan overgå til fri omsætning (hverken som økologisk eller konventionel) (56). Hvis sendingen ikke udvælges til identitetskontrol og fysisk kontrol for økologisk produktion i kontrolattesten, skal den kompetente myndighed med ansvar for offentlig SPS-kontrol afvente, at afgørelsen registreres i rubrik 30 i kontrolattesten. Hvis sendingen derimod udvælges til identitetskontrol og fysisk kontrol for økologisk produktion i kontrolattesten, kan den kompetente myndighed med ansvar for offentlig SPS-kontrol gå videre med godkendelsen til overførsel i det fælles sundhedsimportdokument uden at afvente, at rubrik 30 i kontrolattesten bliver udfyldt. Desuden kan den kompetente myndighed med ansvar for offentlig SPS-kontrol også godkende overførsel til et kontrolsted, hvis resultatet af dokumentkontrollen markeret i rubrik 25 ikke er tilfredsstillende, forudsat at det i rubrik 30 i det fælles sundhedsimportdokument besluttes, at sendingen kan overgå til fri omsætning som ikke-økologisk. I så fald bør overførsel til et kontrolsted til fødevare- og foderstofsikkerhedskontrol eller plantesundhedsidentitetskontrol og fysisk kontrol stadig være mulig. Det er ikke nødvendigt at udpege kontrolstedet for økologikontrol. Overførsel til kontrolstedet sker i overensstemmelse med de regler og procedurer, der er fastsat i kapitel I i delegeret forordning (EU) 2019/2123 eller — der er sat kryds i rubrikken for særlige toldprocedurer i kontrolattesten (57).

— Hvis operatøren ikke har anmodet om overførsel til et kontrolsted, kan den kompetente myndighed på grænsekontrolstedet med ansvar for offentlig SPS-kontrol beslutte en sådan overførsel, forudsat at operatøren ikke gør indsigelse mod denne beslutning (58).

— Efter tilladelse til overførsel til kontrolstedet i rubrik II.9 og II.18 i det fælles sundhedsimportdokument skal den operatør, der er ansvarlig for sendingen, udstede et separat (opfølgende) fælles sundhedsimportdokument i overensstemmelse med artikel 2, stk. 1, litra d), i delegeret forordning (EU) 2019/2123. Ved udstedelse af dette opfølgende fælles sundhedsimportdokument skal operatøren vælge produkttypen »økologisk« i rubrik I.31 i det fælles sundhedsimportdokument og indsætte et link til kontrolattesten i det opfølgende fælles sundhedsimportdokument.

— Når der er foretaget identitetskontrol og fysisk kontrol på kontrolstedet, færdiggøres det separate (opfølgende) fælles sundhedsimportdokument af den kompetente myndighed ved det kontrolsted, der er ansvarligt for offentlig SPS-kontrol. Det fælles sundhedsimportdokument kan først færdiggøres som godkendt til det indre marked efter verifikation af kontrolattesten (via linket til kontrolattesten i det fælles sundhedsimportdokument) (59).

Eksempel — Plantesundhedsmyndighedens beslutning på grænsekontrolstedet om at tillade overførsel til kontrolstedet med henblik på plantesundhedskontrol ( arbejdsgangen i det fælles sundhedsimportdokument ). En sending citrusfrugter fra Mexico, der er bestemt til at blive markedsført i EU som økologisk produkt (produkttype »økologisk« er valgt i rubrik I.31 i det fælles sundhedsimportdokument, og der er indsat et link til kontrolattesten i det fælles sundhedsimportdokument), ankommer til offentlig kontrol på grænsekontrolstedet ved første ankomst til medlemsstat 1. Den operatør, der er ansvarlig for sendingen, anmoder om overførsel af sendingen til et kontrolsted med henblik på plantesundhedskontrol i medlemsstat 2, hvis sendingen udvælges til en sådan kontrol, ved at udfylde rubrik I.20 i del I af CHED-PP i Traces. Der gælder følgende regler: — Grænsekontrolstedet for første ankomst skal angives i rubrik 10 i kontrolattesten (60). — Det kontrolsted, hvor plantesundhedskontrol skal foretages, skal angives af den operatør, der er ansvarlig for sendingen, i rubrik I.20 i CHED-PP i Traces i den del, der vedrører »Oplysninger om kontrollerede bestemmelsessteder for I.20« (61). — Den kompetente myndighed på grænsekontrolstedet med ansvar for økologikontrol udfører dokumentkontrol af økologisk produktion og registrerer resultatet af kontrollen i den relevante del i rubrik 25 i kontrolattesten. Den angiver også i rubrik 25 i kontrolattesten, om sendingen udvælges til identitetskontrol og fysisk kontrol eller ej. Der foretages dokumentkontrol af økologisk produktion på grænsekontrolstedet. — Den kompetente myndighed på grænsekontrolstedet med ansvar for plantesundhedskontrol foretager dokumentkontrol, og hvis denne kontrol er tilfredsstillende, kan den godkende overførsel af sendingen til et kontrolsted med henblik på plantesundhedskontrol i medlemsstat 2 (62) ved at udfylde rubrik II.9 og II.18 i det første CHED-PP i Traces, forudsat at sendingen er blevet udvalgt til plantesundhedskontrol på grænsekontrolstedet. Hvis operatøren ikke har anmodet om overførsel til et kontrolsted, kan den kompetente myndighed på grænsekontrolstedet beslutte en sådan overførsel, forudsat at operatøren ikke gør indsigelse herimod (63) . Inden den kompetente myndighed giver tilladelse til overførslen via det fælles sundhedsimportdokument, skal myndigheden kontrollere kontrolattesten (via linket i det fælles sundhedsimportdokument) og afvise overførslen, hvis afkrydsningsfeltet »sendingen kan ikke overgå til fri omsætning« i rubrik 30 i kontrolattesten er afkrydset. Dette gælder også, hvis det af rubrik 30 i kontrolattesten fremgår, at en del af sendingen ikke kan frigives (hverken som økologisk eller konventionel) (64) . Dette gælder også, hvis rubrik 23 i kontrolattesten om særlige toldprocedurer er afkrydset (65). — Hvis sendingen udvælges til økologikontrol og fysisk kontrol, skal den kompetente myndighed på grænsekontrolstedet med ansvar for økologikontrol godkende overførsel til det samme kontrolsted som angivet i det fælles sundhedsimportdokument (se det dedikerede beslutningstræ for den myndighed, der er ansvarlig for økologikontrol, i bilaget til dette dokument). — Efter godkendelse af overførsel i det fælles sundhedsimportdokument skal den operatør, der er ansvarlig for sendingen, udstede et separat (opfølgende) fælles sundhedsimportdokument, jf. artikel 2, stk. 1, litra d), i delegeret forordning (EU) 2019/2123, vælge produkttype »økologisk« i rubrik I.31 i det pågældende fælles sundhedsimportdokument og indsætte et link til kontrolattesten i det opfølgende fælles sundhedsimportdokument. — Den kompetente myndighed på kontrolstedet med ansvar for plantesundhedskontrol færdiggør det separate (opfølgende) fælles sundhedsimportdokument, der er omhandlet i artikel 2, stk. 1, litra d), i delegeret forordning (EU) 2019/2123. Det fælles sundhedsimportdokument kan først færdiggøres som godkendt til det indre marked efter verifikation af den påtegnede kontrolattest (via linket til kontrolattesten i det opfølgende fælles sundhedsimportdokument).

Eksempel Vedrørende arbejdsgangen for den kompetente myndighed på grænsekontrolstedet med ansvar for økologikontrol i forbindelse med tilladelsen til overførsel til et kontrolsted i kontrolattesten med henblik på identitetskontrol og fysisk kontrol af økologisk produktion henvises til det særlige beslutningstræ i bilaget til dette dokument.

Se i den forbindelse også: — beslutningstræ for den kompetente myndighed på grænsekontrolstedet med ansvar for offentlig SPS-kontrol vedrørende tilladelse til overførsel til et kontrolsted via det fælles sundhedsimportdokument for SPS-identitetskontrol og fysisk kontrol i bilaget til dette dokument og — beslutningstræ for myndigheden på grænsekontrolstedet med ansvar for økologikontrol i forbindelse med tilladelsen til overførsel til et kontrolsted i kontrolattesten med henblik på identitetskontrol og fysisk kontrol af økologisk produktion i bilaget til dette dokument.

3.3.5 Procedure for videre transport til det endelige bestemmelsessted, indtil resultaterne af laboratorieanalyser foreligger

Kan der gives en detaljeret beskrivelse af processen for videre transport til det endelige bestemmelsessted, indtil resultaterne af den fysiske kontrol foreligger, i overensstemmelse med delegeret forordning (EU) 2019/2124?

Delegeret forordning (EU) 2019/2124 omfatter planter, planteprodukter og andre objekter samt fødevarer og foderstoffer af ikke-animalsk oprindelse, der er omfattet af offentlig kontrol på grænsekontrolstedet, herunder hvis de er bestemt til at blive markedsført i Unionen som økologiske produkter eller omlægningsprodukter. For eksempel kan følgende fødevarer og foderstoffer af ikke-animalsk oprindelse, der er bestemt til markedsføring i Unionen som økologiske produkter eller omlægningsprodukter, være berørt af en sådan overførsel til faciliteter for videre transport: ris og risprodukter fra Kina, der er omfattet af gennemførelsesafgørelse 2011/884/EU; produkter anført i bilag I og II til gennemførelsesforordning (EU) 2019/1793.

Delegeret forordning (EU) 2019/2124 finder ikke anvendelse på produkter af animalsk oprindelse.

Tilfælde, hvor der kan gives tilladelse til videre transport, samt betingelserne herfor, herunder de procedurer, der skal følges, er fastsat i kapitel II, artikel 3-10, i delegeret forordning (EU) 2019/2124.

»Videre transport« defineres i artikel 2, nr. 4), i delegeret forordning (EU) 2019/2124 som »flytning af sendinger af varer fra et grænsekontrolsted til deres endelige bestemmelsessted i Unionen i afventning af resultaterne af laboratorieanalyser og -test«.

Betingelserne for tilladelse til videre transport er fastsat i artikel 4 i delegeret forordning (EU) 2019/2124. De kompetente myndigheder på grænsekontrolstedet for indførsel til Unionen kan tillade videre transport af sendinger, forudsat at følgende betingelser er opfyldt: Resultatet af den dokumentkontrol, den identitetskontrol og den fysiske kontrol, som foretages på grænsekontrolstedet, bortset fra laboratorieanalyser og -test, der foretages som led i den fysiske kontrol, er tilfredsstillende (a); den operatør, der er ansvarlig for sendingen, har anmodet om videre transport (b).

Den operatør, der er ansvarlig for sendingen, kan anmode om videre transport, hvis sendingen udvælges på grænsekontrolstedet til laboratorietest. I tilfælde af sendinger af økologiske produkter og omlægningsprodukter kan følgende tilfælde af videre transport forekomme:

— kun i afventning af resultaterne af SPS-laboratorietest; i dette tilfælde er sendingen kun blevet udvalgt til SPS-laboratorietest (rubrik II.6 i det fælles sundhedsimportdokument er afkrydset) og ikke til økologiske laboratorietest (den relevante del af laboratorietesten i rubrik 29 i kontrolattesten er ikke afkrydset); eller

— i afventning af resultaterne af både SPS-test og økologiske laboratorietest; i disse tilfælde er sendingen blevet udvalgt til både SPS-laboratorietest og økologiske laboratorietest. Arbejdsgangen for tilladelse til videre transport er integreret i det fælles sundhedsimportdokument, og de kompetente myndigheder på grænsekontrolstedet med ansvar for henholdsvis offentlig SPS-kontrol og økologikontrol skal samarbejde herom.

Det er derimod ikke muligt at tillade videre transport via det fælles sundhedsimportdokument i Traces, hvis sendingen kun er blevet udvalgt til økologiske laboratorietest (i modsætning til SPS-laboratorietest). Den kompetente myndighed skal dog give tilladelse til videre transport i det fælles sundhedsimportdokument, og en sådan tilladelse kan kun finde sted, hvis rubrikkerne II.4-II.6 i det fælles sundhedsimportdokument er afkrydset.

Hvis den kompetente myndighed på grænsekontrolstedet giver tilladelse til videre transport i de tilfælde, der er beskrevet ovenfor, bør transporten til faciliteterne for videre transport finde sted inden påtegnelse af kontrolattesten og/eller færdiggørelsen af det fælles sundhedsimportdokument. Kontrolattesten kan først påtegnes, når resultaterne af laboratorieanalyserne inden for rammerne af økologikontrollen foreligger.

Når de kompetente myndigheder på grænsekontrolstedet tillader videre transport, skal den operatør, der er ansvarlig for sendingen, udstede et separat fælles sundhedsimportdokument, jf. artikel 5 i delegeret forordning (EU) 2019/2124. Operatøren skal vælge produkttypen »økologisk« i rubrik I.31 i det særlige (opfølgende) fælles sundhedsimportdokument og indsætte et link til kontrolattesten i det opfølgende fælles sundhedsimportdokument.

Sendingen skal transporteres til »faciliteter for videre transport«, der er udpeget i overensstemmelse med artikel 9 i delegeret forordning (EU) 2019/2124 og registreret i Traces i overensstemmelse med samme forordnings artikel 10. Det betyder bl.a., at medlemsstaterne kan udpege faciliteter til videre transport for sendinger af en eller flere kategorier af varer, jf. artikel 1, stk. 1, litra a), i delegeret forordning (EU) 2019/2124, forudsat at der er tale om toldoplag eller faciliteter til midlertidig opbevaring som omhandlet i henholdsvis artikel 240, stk. 1, og artikel 147, stk. 1, i forordning (EU) nr. 952/2013 (66).

»Facilitet for videre transport« defineres i artikel 2, nr. 5), i delegeret forordning (EU) 2019/2124 som »det anlæg på det endelige bestemmelsessted i Unionen eller på et sted henhørende under samme kompetente myndighed som det endelige bestemmelsessted, som er udpeget af bestemmelsesmedlemsstaten til opbevaring af sendinger af varer, der er genstand for videre transport, inden de pågældende sendinger overgår til fri omsætning«.

For økologiske produkter og omlægningsprodukter kan kun den første modtagers lokaler udpeges som faciliteter for videre transport, da videre transport giver mulighed for flytning til det endelige bestemmelsessted, og den første modtager (67) modtager sendingen med henblik på yderligere tilberedning og/eller markedsføring.

Betingelserne for transport og opbevaring af sendinger til videre transport er fastsat i artikel 6 i delegeret forordning (EU) 2019/2124. Navnlig må sendingen ikke forlade faciliteten for videre transport, før de kompetente myndigheder på grænsekontrolstedet har truffet afgørelse om sendingen og foretaget registrering i det fælles sundhedsimportdokument i overensstemmelse med artikel 55 i forordningen om offentlig kontrol (68). Det fælles sundhedsimportdokument kan først færdiggøres som »godkendt til det indre marked« efter verifikation af den påtegnede kontrolattest (via linket til kontrolattesten i det fælles sundhedsimportdokument).

I artikel 7 i delegeret forordning (EU) 2019/2124 fastsættes de aktiviteter, der skal udføres af grænsekontrolstedets kompetente myndigheder efter godkendelse af videre transport. Efter færdiggørelsen af det separate fælles sundhedsimportdokument, der er omhandlet i artikel 5 i delegeret forordning (EU) 2019/2124, og i overensstemmelse med artikel 56, stk. 5, i forordningen om offentlig kontrol skal de kompetente myndigheder for grænsekontrolstedet for indførsel til Unionen straks underrette de kompetente myndigheder på det endelige bestemmelsessted (første modtager) via Traces (69). Påtegnelse af kontrolattesten skal ske inden færdiggørelsen af det separate fælles sundhedsimportdokument som »godkendt til det indre marked« og skal foretages af den kompetente myndighed på grænsekontrolstedet, der er ansvarlig for registrering af en afgørelse i kontrolattesten.

I artikel 8 i delegeret forordning 2019/2124 fastsættes de aktiviteter, der skal udføres af de kompetente myndigheder på det endelige bestemmelsessted (første modtager). De kompetente myndigheder på det endelige bestemmelsessted skal navnlig bekræfte sendingens ankomst til faciliteten for videre transport ved i Traces at udfylde del III i det fælles sundhedsimportdokument som omhandlet i artikel 3 i delegeret forordning (EU) 2019/2124 (oprindeligt fælles sundhedsimportdokument i modsætning til det opfølgende fælles sundhedsimportdokument, jf. artikel 5 i nævnte forordning). De kompetente myndigheder på det endelige bestemmelsessted skal desuden placere sendinger, der ikke overholder de regler, som er omhandlet i artikel 1, stk. 2, i forordningen om offentlig kontrol, under officiel tilbageholdelse i overensstemmelse med artikel 66, stk. 1, i nævnte forordning og træffer alle nødvendige skridt til at anvende de foranstaltninger, der er pålagt af de kompetente myndigheder på grænsekontrolstedet i overensstemmelse med artikel 66, stk. 3 og 4, i nævnte forordning (70).

Overgangen til fri omsætning kan først finde sted, når det fælles sundhedsimportdokument er færdiggjort som »godkendt til det indre marked« i overensstemmelse med artikel 57, stk. 2, litra b), i forordningen om offentlig kontrol, og det på kontrolattesten er angivet, at sendingen kan overgå til fri omsætning.

3.4 Sammenhæng mellem kontrolattest og det fælles sundhedsimportdokument

3.4.1 Udpegelse af forskellige kompetente myndigheder med ansvar for offentlig SPS-kontrol og økologikontrol

I flere medlemsstater er der forskellige kompetente myndigheder for økologikontrol og offentlig SPS-kontrol. Påvirker reglerne om importkontrol af økologiske produkter ved det første ankomstgrænsekontrolsted, der trådte i kraft den 1. januar 2022, denne nationale kompetencefordeling?

Reglerne om importkontrol af produkter, der er bestemt til at blive markedsført i EU som økologiske produkter eller omlægningsprodukter, der finder anvendelse fra den 1. januar 2022 (71), berører hverken medlemsstaternes mulighed for at udpege forskellige kompetente myndigheder, der er ansvarlige for henholdsvis at foretage økologikontrol og officiel SPS-kontrol, eller muligheden for at forskellige myndigheder eventuelt udfører kontrollerne ved grænsekontrolstedet.

Kontrolattesten skal påtegnes af den kompetente myndighed med ansvar for økologikontrol på grænsekontrolstedet eller kontrolstedet, alt efter hvad der er relevant.

Endvidere fastsættes det i artikel 6, stk. 5, i delegeret forordning (EU) 2021/2306, at afgørelsen om sendinger, der træffes i overensstemmelse med artikel 55 i forordningen om offentlig kontrol, skal henvise til en af de angivelser, der er omhandlet i artikel 6, stk. 3, første afsnit, i delegeret forordning (EU) 2021/2306. Med henblik herpå vil linket til kontrolattesten være tilgængeligt i det fælles sundhedsimportdokument, og hvis det fælles sundhedsimportdokument på grundlag af resultaterne af den offentlige SPS-kontrol kan færdiggøres som »godkendt til det indre marked«, skal SPS-inspektøren tage højde for den afgørelse, der er registreret i rubrik 30 i kontrolattesten via dette link, inden det fælles sundhedsimportdokument færdiggøres (72).

3.4.2 Personale med kompetence til at foretage prøveudtagning med henblik på analyse og til at godkende kontrolattesten

Skal kontrolattesten påtegnes af en embedsdyrlæge eller en plantesundhedsinspektør? Skal prøveudtagningen med henblik på økologikontrol foretages af en embedsdyrlæge eller en officiel plantesundhedsinspektør?

Nej. Dog skal en embedsdyrlæge eller en officiel plantesundhedsinspektør træffe afgørelse om sendinger af sådanne produkter i overensstemmelse med artikel 55, stk. 1 og 2, i forordningen om offentlig kontrol. Med henblik herpå kan embedsdyrlægen eller den officielle plantesundhedsinspektør først færdiggøre det fælles sundhedsimportdokument som »godkendt til det indre marked«, når vedkommende har taget højde for beslutningen om sendingen anført i rubrik 30 i kontrolattesten (73).

3.4.3 Mulighed for, at myndigheder på grænsekontrolstederne med ansvar for offentlig SPS-kontrol og for økologikontrol kan handle selvstændigt, herunder registreringer i Traces

Kan de kompetente myndigheder på grænsekontrolstedet, der er ansvarlige for henholdsvis økologikontrol og offentlig SPS-kontrol, handle selvstændigt? Kan de udpeges enkeltvis som grænsekontrolsted med hvert sit kompetenceområde?

Ja, de kompetente myndigheder kan handle selvstændigt. Samtidig er de underlagt krav om at udveksle oplysninger, hvis de opdager manglende overholdelse i forbindelse med samme sending, eller andre relevante oplysninger om økologistatus (74).

Derfor kan de kompetente myndigheder på grænsekontrolstedet med ansvar for økologikontrol og offentlig SPS-kontrol i Traces arbejde selvstændigt med hensyn til udfyldning og underskrift af kontrolattest og det fælles sundhedsimportdokument. Traces giver via det fælles sundhedsimportdokument læseadgang til kontrolattesten for myndigheder med ansvar for offentlig SPS-kontrol og omvendt læseadgang til det fælles sundhedsimportdokument for myndigheder med ansvar for økologikontrol, så det er lettere for dem at se kontrolattester og fælles sundhedsimportdokumenter.

Når Kommissionen har meddelt medlemsstaten, at den kan gå videre med udpegelsen af grænsekontrolsteder for økologikontrol, skal medlemsstaten sende listen over grænsekontrolsteder, der er udpeget til økologikontrol, til Kommissionens tjenestegrene med ansvar for Traces, og disse tjenester tildeler det/de pågældende grænsekontrolsteder til det økologiske domæne (75).

3.4.4 Arbejdsgang til færdiggørelse af et fælles sundhedsimportdokument knyttet til en kontrolattest

Hvad er arbejdsgangen til færdiggørelse af et fælles sundhedsimportdokument, der er knyttet til en kontrolattest?

— Den kompetente myndighed med ansvar for SPS-kontrol og økologikontrol modtager forhåndsanmeldelse af sendingens ankomst via det fælles sundhedsimportdokument og kontrolattesten.

— Hvis operatøren ønsker at markedsføre produktet på EU-markedet som økologisk produkt eller omlægningsprodukt, skal vedkommende vælge produkttypen »Økologisk« i rubrik I.31 i det fælles sundhedsimportdokument i Traces. Desuden skal operatøren i sådanne tilfælde indsætte link til kontrolattesten i det fælles sundhedsimportdokument. Hvis en sending er omfattet af både et CHED-D og et CHED-PP (f.eks. økologisk sød peber (Capsicum annuum) fra Den Dominikanske Republik), gælder ovennævnte for både CHED-D og CHED-PP. — Ved sendinger, der overføres til andre kontrolsteder end grænsekontrolsteder med henblik på identitetskontrol og fysisk kontrol for at verificere overholdelsen af SPS-reglerne, skal operatøren forelægge et særskilt CHED (76). Operatøren med ansvar for sendingen skal vælge produkttypen »Økologisk« i rubrik I.31 i det separate (opfølgende) fælles sundhedsimportdokument og indsætte et link til kontrolattesten i det separate opfølgende fælles sundhedsimportdokument. — Hvis sendinger overføres til den første modtagers lokaler, der er udpeget som facilitet for videre transport, skal der fremlægges et separat fælles sundhedsimportdokument (77). Operatøren med ansvar for sendingen skal vælge produkttypen »Økologisk« i rubrik I.31 i det separate (opfølgende) fælles sundhedsimportdokument og indsætte et link til kontrolattesten i det separate opfølgende fælles sundhedsimportdokument.

— Sendingen frembydes til økologikontrol og offentlig SPS-kontrol på grænsekontrolstedet for første ankomst til Unionen.

— Den kompetente myndighed med ansvar for økologikontrol udfører denne kontrol i overensstemmelse med artikel 6 i delegeret forordning (EU) 2021/2306 og påtegner kontrolattesten (afgørelsen om sendingen registreres i rubrik 30 i kontrolattesten).

— Samtidig gennemfører den kompetente myndighed med ansvar for offentlig SPS-kontrol disse kontroller og registrerer resultatet heraf i del II i det fælles sundhedsimportdokument.

— Hvis resultaterne af den offentlige SPS-kontrol ikke er tilfredsstillende, skal det fælles sundhedsimportdokument færdiggøres som »ikke godkendt« til det indre marked. Færdiggørelse af del II i det fælles sundhedsimportdokument som »godkendt til det indre marked« blokeres i Traces, hvis et af følgende forhold gør sig gældende: — Produkttypen »Økologisk« er valgt i rubrik I.31 i det fælles sundhedsimportdokument, men operatøren har ikke indsat et link til kontrolattesten i det pågældende fælles sundhedsimportdokument. — Operatøren har indsat et link til kontrolattesten i det pågældende fælles sundhedsimportdokument, men SPS-inspektøren har ikke afkrydset feltet i del II i det fælles sundhedsimportdokument: »Jeg bekræfter, at jeg har kontrolleret og verificeret resultatet af den relevante offentlige kontrol af [referencenummer til kontrolattest]«. — SPS-inspektøren har sat kryds i feltet i del II det fælles sundhedsimportdokument: »Jeg bekræfter, at jeg har kontrolleret og verificeret resultatet af den relevante offentlige kontrol af [referencenummer til kontrolattest]«, men den afgørelse, der er registreret i rubrik 30 i kontrolattesten, gør det ikke muligt at færdiggøre det fælles sundhedsimportdokument som »godkendt til det indre marked« (78).

— Ved afkrydsning af feltet »Jeg bekræfter, at jeg har kontrolleret og verificeret resultatet af den relaterede offentlige kontrol af [referencenummer til kontrolattest]«, som beskrevet ovenfor, skal den myndighed, der er ansvarlig for offentlig SPS-kontrol, have adgang til linket til den kontrolattest, der er anført i det fælles sundhedsimportdokument i Traces, og få vist den afgørelse om sendingen, der er registreret i rubrik 30 i kontrolattesten (79).

— Følgende gælder, når SPS-inspektøren kontrollerer den afgørelse, der er registreret i rubrik 30 i kontrolattesten (80): — Hvis den afgørelse, der er registreret i rubrik 30 i kontrolattesten, er, at sendingen kan overgå til fri omsætning (som økologisk produkt, omlægningsprodukt eller konventionelt produkt), men resultaterne af den offentlige SPS-kontrol ikke er tilfredsstillende, skal det fælles sundhedsimportdokument færdiggøres som »ikke godkendt« (rubrik II.16 i det fælles sundhedsimportdokument) (81). Afgørelsen skal straks meddeles til den kompetente myndighed, der er ansvarlig for at påtegne kontrolattesten i Traces, med henblik på at ajourføre kontrolattesten (82). — Hvis den afgørelse, der er registreret i rubrik 30 i kontrolattesten, er, at sendingen kan overgå til fri omsætning (som økologisk produkt, omlægningsprodukt eller konventionelt produkt), og hvis resultaterne af den offentlige SPS-kontrol er tilfredsstillende, skal rubrik II.12 (»godkendt til det indre marked«) i det fælles sundhedsimportdokument udfyldes. — Hvis den afgørelse, der er anført i rubrik 30 i kontrolattesten, er, at sendingen ikke kan overgå til fri omsætning (hverken som økologisk eller konventionel), skal denne afgørelse straks meddeles via Traces til den relevante kompetente myndighed med ansvar for offentlig SPS-kontrol og færdiggørelse af det fælles sundhedsimportdokument med angivelse af årsagerne hertil (83). Færdiggørelse af det fælles sundhedsimportdokument som »godkendt til det indre marked« blokeres i Traces. — Hvis den afgørelse, der er anført i rubrik 30 i kontrolattesten, er, at en del af sendingen kan overgå til fri omsætning, er færdiggørelse af det fælles sundhedsimportdokument som »godkendt til det indre marked« mulig i Traces. Hvis det imidlertid fremgår af rubrik 30 i kontrolattesten, at en del af sendingen ikke kan overgå til fri omsætning (hverken som økologisk eller konventionel) (84), skal det fælles sundhedsimportdokument færdiggøres som »ikke godkendt« til det indre marked (85).

Se også det særlige beslutningstræ i bilaget til dette dokument.

3.4.5 Arbejdsgangen for det fælles sundhedsimportdokument, hvis det i rubrik 30 i kontrolattesten er angivet, at »En del af sendingen kan overgå til fri omsætning«

Hvordan afspejles det i det fælles sundhedsimportdokument, hvis afgørelsen i rubrik 30 i kontrolattesten angiver, at »En del af sendingen kan overgå til fri omsætning«, og hvilken procedure skal følges?

Der skelnes mellem forskellige situationer:

1/ hele sendingen kan overgå til fri omsætning, men delvist som økologiske produkter eller omlægningsprodukter og delvist som ikke-økologiske (konventionelle) produkter (eksempel 1) eller

2/ kun en del af sendingen kan overgå til fri omsætning, hvorimod den anden del ikke kan frigives (hverken som økologiske eller konventionelle produkter) (eksempel 2).

I eksempel 1 vil den kompetente myndighed med ansvar for offentlig SPS-kontrol færdiggøre det fælles sundhedsimportdokument som »godkendt til det indre marked«. Der er to situationer (86):

— Hvis sendingen opdeles på grænsekontrolstedet, skal den operatør, der er ansvarlig for sendingen, via Traces indsende et fælles sundhedsimportdokument for hver del af den opdelte sending (87). Den kompetente myndighed på grænsekontrolstedet færdiggør det fælles sundhedsimportdokument for de enkelte dele af den opdelte sending med afgørelsen »godkendt til det indre marked« for hver del af den opdelte sending (88). Der skal udstedes en delkontrolattest for hver del af den opdelte sending (89). Linket til delkontrolattesten skal angives af operatøren i det separate (opfølgende) sundhedsimportdokument for hver enkelt del af sendingen (90).

— Hvis sendingen opdeles efter at have forladt grænsekontrolstedet, og inden den overgår til fri omsætning, finder artikel 6 i delegeret forordning (EU) 2019/1602 anvendelse, og den operatør, der er ansvarlig for sendingen, skal sikre, at en papirkopi eller et elektronisk eksemplar af det fælles sundhedsimportdokument ledsager de enkelte dele af den opdelte sending, indtil den overgår til fri omsætning. En delkontrolattest skal påtegnes for hver del af den opdelte sending (91).

I eksempel 2 er afgørelsen i kontrolattesten, at kun en del af sendingen kan overgå til fri omsætning (uanset om det er som økologisk eller ikke-økologisk produktion), og det fremgår af rubrik 30 i kontrolattesten, at en del af sendingen ikke kan overgå til fri omsætning (hverken som økologisk eller konventionel produktion) (92). Den kompetente myndighed med ansvar for offentlig SPS-kontrol på grænsekontrolstedet færdiggør det fælles sundhedsimportdokument som »ikke godkendt« til det indre marked og kan beslutte kun at afvise en del af sendingen, jf. artikel 66, stk. 4, i forordningen om offentlig kontrol. Bestemmelserne i artikel 5, stk. 2, i delegeret forordning (EU) 2019/1602 finder anvendelse, herunder, men ikke begrænset til:

— Efter færdiggørelse af det fælles sundhedsimportdokument for hele sendingen, skal den operatør, der er ansvarlig for sendingen, forelægge et fælles sundhedsimportdokument for hver del af den opdelte sending og heri angive mængden, transportmidlet og bestemmelsesstedet for den pågældende del. Desuden skal importøren indsende en delkontrolattest for hvert parti og indsætte link til delkontrolattesten i det separate fælles sundhedsimportdokument, der er udstedt for de enkelte dele af den opdelte sending (93).

— Den kompetente myndighed på grænsekontrolstedet færdiggør de fælles sundhedsimportdokumenter for de enkelte dele af den opdelte sending, jf. artikel 56, stk. 5, i forordningen om offentlig kontrol under hensyntagen til den beslutning, der er angivet i rubrik 12 i delkontrolattesten for hver del af den opdelte sending.

3.4.6 Forbindelse mellem det fælles sundhedsimportdokument og delkontrolattesterne

Hvordan knyttes delkontrolattesterne sammen med det fælles sundhedsimportdokument for varer i henhold til artikel 47, stk. 1, i forordningen om offentlig kontrol?

Der er flere scenarier, og i alle scenarier skal operatøren angive linket (94) i Traces. I Traces er det muligt at knytte kontrolattesten sammen med det fælles sundhedsimportdokument og delkontrolattesterne sammen med kontrolattesten, og fra 4. kvartal 2022 bliver det muligt at knytte delkontrolattesterne sammen med det fælles sundhedsimportdokument, herunder det opfølgende eller separate fælles sundhedsimportdokument.

— Hvis sendingen opdeles, efter at sendingen forlader grænsekontrolstedet og inden overgangen til fri omsætning, og alle partier overgår til fri omsætning: — link mellem det fælles sundhedsimportdokument og kontrolattesten (95) og — link mellem delkontrolattesten og kontrolattesten (96) og link mellem det fælles sundhedsimportdokument og delkontrolattesterne (97).

— Hvis sendingen opdeles på grænsekontrolstedet (98), og alle partier overgår til fri omsætning: — link mellem det første fælles sundhedsimportdokument (det såkaldte »moderdokument«) og kontrolattesten (99) og — link mellem de separate (opfølgende) fælles sundhedsimportdokumenter udstedt for hver del af den opdelte sending (de såkaldte »datterdokumenter«) og delkontrolattesterne (100).

— Hvis sendingen delvist afvises (101): — link mellem det første fælles sundhedsimportdokument (det såkaldte »moderdokument«) og kontrolattesten (102) og — link mellem de separate (opfølgende såkaldte »datter«-sundhedsimportdokumenter) fælles sundhedsimportdokumenter, der er udstedt for den godkendte og den afviste del af sendingen, og de dertil hørende delkontrolattester (103).

3.4.7 Mulighed for i rubrik 30 i kontrolattesten at registrere »En del af sendingen kan ikke overgå til fri omsætning«

Kan den kompetente myndighed fortsat i kontrolattesten registrere afgørelsen om, at sendingen ikke kan frigives?

Ja. Situationen er den samme som før den 1. januar 2022, hvor inspektører med ansvar for økologikontrol kunne træffe afgørelse i Traces om sendinger, der ikke kunne overgå til fri omsætning (104).

3.4.8 Mulighed for at anmode om frigivelse som ikke-økologisk produktion af en sending, der er fundet i strid med reglerne for økologisk produktion

I tilfælde af manglende overholdelse af forordningen om økologisk produktion og mærkning af økologiske produkter kan den nødvendige undersøgelse tage flere uger. Kan det fælles sundhedsimportdokument færdiggøres som »godkendt til det indre marked«, hvis alle andre offentlige kontroller er gennemført, og produktet er i overensstemmelse med alle øvrige regler?

Nej. Det fælles sundhedsimportdokument kan kun færdiggøres som »godkendt til det indre marked«, når alle offentlige kontroller, herunder økologikontrol, er gennemført. For at kunne færdiggøre det fælles sundhedsimportdokument, skal undersøgelsen derfor afsluttes og kontrolattesten påtegnes. Hvis undersøgelsen viser, at forordningen om økologisk produktion og mærkning af økologiske produkter ikke er overholdt, men varerne kan overgå til fri omsætning på det indre marked som konventionelle (ikke-økologiske) varer, kan den erhvervsdrivende anmode om frigivelse som konventionelle varer. Den kompetente myndighed skal godkende og påtegne kontrolattesten ved at udfylde rubrik 30, så varerne kan frigives som ikke-økologiske (konventionelle). Det fælles sundhedsimportdokument færdiggøres, så snart kontrolattesten er godkendt.

3.4.9 Forbud mod at frigive sendingen på markedet forud for påtegning af kontrolattesten

Kan sendinger af produkter som omhandlet i artikel 47, stk. 1, litra b), i forordningen om offentlig kontrol og sendinger af planter, planteprodukter og andre objekter, hvoraf der udtages prøver til laboratorieanalyse i forbindelse med økologikontrol og fysisk kontrol, bringes i omsætning som økologiske produkter eller omlægningsprodukter, før laboratorietestresultaterne foreligger, dvs. før påtegning af kontrolattesten og før færdiggørelse af det fælles sundhedsimportdokument på grundlag heraf?

Nej.

Kontrolattesten skal færdiggøres af de kompetente myndigheder på grundlag af resultaterne af laboratorieundersøgelserne. Det fælles sundhedsimportdokument bliver først valideret som »godkendt til det indre marked«, når kontrolattesten er færdiggjort, og afgørelsen i rubrik 30 er, at sendingen kan overgå til fri omsætning. Sendingen må ikke markedsføres som »økologisk«, før kontrolattesten er færdiggjort.

For produkter som omhandlet i artikel 47, stk. 1, litra b), i forordningen om offentlig kontrol kan der ikke gives tilladelse til frigivelse til fri omsætning i overensstemmelse med artikel 4, stk. 8, i gennemførelsesforordning (EU) 2019/2130, da de laboratorietest, der udføres med henblik på udfyldning af kontrolattesten, ikke er tilfældige, men baseret på en sandsynlighed for manglende overholdelse af forordningen om økologisk produktion og mærkning af økologiske produkter (105).

For så vidt angår planter, planteprodukter og andre objekter kan overgang til fri omsætning ikke tillades i henhold til artikel 4, stk. 9, i gennemførelsesforordning (EU) 2019/2130, da denne bestemmelse ikke finder anvendelse i tilfælde, hvor sådanne planter, planteprodukter og andre objekter er økologiske produkter, der er omfattet af offentlig kontrol på grænsekontrolstedet i henhold til artikel 45, stk. 5, i forordningen om økologisk produktion og mærkning af økologiske produkter (og dermed i henhold til artikel 47, stk. 1, litra f), i forordningen om offentlig kontrol). For disse produkter indebærer delegeret forordning (EU) 2021/2305 dog ændring af delegeret forordning (EU) 2019/2124 med henblik på at tillade videre transport af sådanne produkter til det endelige bestemmelsessted, indtil resultaterne af laboratorieundersøgelserne foreligger. I henhold til delegeret forordning (EU) 2019/2124 skal sendingen i tilfælde af videre transport transporteres til faciliteterne for videre transport (lokaler tilhørende den første modtager, der er udpeget som faciliteter til videre transport) af medlemsstaterne. Sendingen må ikke forlade faciliteten for videre transport og kan ikke overgå til fri omsætning, før de kompetente myndigheder på grænsekontrolstedet har truffet afgørelse om sendingen i overensstemmelse med artikel 55 i forordningen om offentlig kontrol (106).

3.4.10 Overskridelse af maksimalgrænseværdier konstateret ved offentlig SPS-kontrol, der ikke forhindrer markedsføring som konventionelt produkt men påvirker status som økologisk produkt

Hvordan påvirker det en tidligere afgørelse i kontrolattesten om at tildele et produkt økologisk status (truffet uden fysisk kontrol), hvis det under den offentlige SPS-kontrol konstateres, at produktet overskrider de gældende maksimalgrænseværdier men opfylder maksimalgrænseværdierne for markedsføring som konventionelt produkt?

For alle fødevarer skal det fastslås, om maksimalgrænseværdierne for pesticider er overholdt, efter den procedure, der er beskrevet i RASFF-arbejdsinstruks 2.2.

Hvis det efter denne procedure konkluderes, at produktet ikke overholder den relevante maksimalgrænseværdi, kan produktet hverken markedsføres som økologisk eller konventionelt produkt. I så fald skal den kompetente myndighed på grænsekontrolstedet i det fælles sundhedsimportdokument registrere sendingen som »ikke godkendt« til det indre marked, og den skal i Traces underrette den kompetente myndighed med ansvar for økologikontrol, som har påtegnet den pågældende kontrolattest, med henblik på ajourføring af den pågældende kontrolattest (107).

Hvis det efter denne procedure konkluderes, at produkterne til trods for overskridelsen af maksimalgrænseværdien er i overensstemmelse med maksimalgrænseværdien, kan de pågældende produkter markedsføres som konventionelle produkter. Den kompetente myndighed, der har godkendt markedsføring som konventionelt produkt, skal dog i Traces give oplysninger om overskridelsen af maksimalgrænseværdien, herunder laboratorieanalyseresultater, til den kompetente myndighed, der har påtegnet den pågældende kontrolattest. Det samme gælder, hvis den kompetente myndighed med ansvar for offentlig SPS-kontrol har andre relevante oplysninger om produktets økologistatus (f.eks. hvis laboratorietestresultaterne viser, at produktet er dyrket med pesticider, der ikke er godkendt til anvendelse i økologisk landbrug). Den myndighed, der er ansvarlig for den offentlige SPS-kontrol, skal stille færdiggørelsen af det fælles sundhedsimportdokument i bero, indtil der er truffet afgørelse om økologistatus i kontrolattesten: Den kompetente myndighed, der traf afgørelsen i den pågældende kontrolattest, skal anvende disse »relevante oplysninger« til at afgøre, om dette har en indvirkning på produktets økologistatus, ajourføre rubrik 30 i kontrolattesten, hvis det er relevant (108), og give en tilbagemelding til den myndighed, der er ansvarlig for offentlig SPS-kontrol, om, hvorvidt den afgørelse, der er registreret i rubrik 30 i kontrolattesten, er blevet ændret.

3.4.11 Indvirkning på den koordinerede intensiverede kontrol af manglende overholdelse af bestemmelserne vedrørende økologiske produkter, der er registreret i kontrolattesten

Hvilken indvirkning har en afgørelse i kontrolattesten, der angiver, at sendingen ikke er i overensstemmelse med forordningen om økologisk produktion og mærkning af økologiske produkter, på en koordineret gennemførelse af skærpet kontrol i overensstemmelse med gennemførelsesforordning (EU) 2019/1873?

Sendinger udvælges med henblik på en koordineret gennemførelse af skærpet kontrol i forbindelse med en specifik overtrædelse af de regler, der er omhandlet i artikel 1, stk. 2, i forordningen om offentlig kontrol (109).

Inden for en koordineret gennemførelse af skærpet kontrol foretages der således offentlig kontrol i forbindelse med den samme type overtrædelse som angivet i Traces i overensstemmelse med artikel 3, stk. 1, i gennemførelsesforordning (EU) 2019/1873 (110).

Tilsvarende indføres der obligatorisk kontrol, når tre sendinger indføres til Unionen med samme type overtrædelse som angivet i den meddelelse, der er omhandlet i artikel 3, stk. 1, i gennemførelsesforordning (EU) 2019/1873 (111).

For så vidt angår artikel 6, stk. 1, litra b), nr. i), og artikel 6, stk. 2, litra a), i gennemførelsesforordning (EU) 2019/1873 vedrørende afslutning af den koordinerede gennemførelse af skærpet kontrol henvises der til en »uafbrudt sekvens på mindst 10 henholdsvis 30 tilfredsstillende resultater af den koordinerede gennemførelse af skærpet kontrol registreret i IMSOC af de kompetente myndigheder på medlemsstaternes grænsekontrolsteder«. I den forbindelse fremgår det af en samlet læsning af artikel 4, stk. 1 og 6, i nævnte forordning, at de tilfredsstillende resultater, der er omhandlet i artikel 6, henviser til resultater i forbindelse med samme type overtrædelse som den, der er nævnt i artikel 3, stk. 1, i gennemførelsesforordning (EU) 2019/1873.

På baggrund af ovenstående og hvis den overtrædelse, der udløste en koordineret gennemførelse af skærpet kontrol, ikke er den samme som den, der er nævnt i kontrolattesten, og resultaterne af den offentlige kontrol i forbindelse med den overtrædelse, der udløste en koordineret gennemførelse af skærpet kontrol, er tilfredsstillende, vil resultatet af kontrollen blive anset for tilfredsstillende, jf. artikel 6 i gennemførelsesforordning (EU) 2019/1873. Det forhold, at sendingen ikke er i overensstemmelse med forordningen om økologisk produktion og mærkning af økologiske produkter, påvirker ikke afslutningen af den koordinerede gennemførelse af skærpet kontrol i overensstemmelse med alle de betingelser, der er fastsat i artikel 6 i gennemførelsesforordning (EU) 2019/1873.

3.5 Særlig toldprocedure i overensstemmelse med artikel 7, stk. 1 og 2, i delegeret forordning (EU) 2021/2306.

3.5.1 Færdiggørelse af det fælles sundhedsimportdokument, der kræves for henførsel under særlige toldprocedurer

Henførsel af sendingen under særlige toldprocedurer (rubrik 23 i kontrolattesten) kræver et færdiggjort fælles sundhedsimportdokument (112) . Kan de kompetente myndigheder færdiggøre det fælles sundhedsimportdokument til dette formål, når kontrolattesten endnu ikke er godkendt på det trin i importprocessen?

Kravet om en første og anden kontrol, jf. artikel 7, stk. 1 og 2, i delegeret forordning (EU) 2021/2306, finder kun anvendelse, hvis sendingen henføres under de særlige toldprocedurer for toldoplag eller aktiv forædling for at undergå en af de tilberedninger, der er nævnt i artikel 7, stk. 1, andet afsnit, litra a) og b), i delegeret forordning (EU) 2021/2306. Hvis sendingen derimod f.eks. henføres under toldoplagring med henblik på opbevaring, påtegnes kontrolattesten efter én verifikation, jf. artikel 6 i delegeret forordning (EU) 2021/2306, og det fælles sundhedsimportdokument færdiggøres på dette grundlag.

Hvis artikel 7, stk. 1 og 2, i delegeret forordning (EU) 2021/2306 finder anvendelse, kan den kompetente myndighed på grænsekontrolstedet færdiggøre et første CHED-D eller CHED-PP, alt efter hvad der er relevant, ved at udfylde rubrik II.9 i dokumentet og dermed muliggøre henførsel under toldoplag eller aktiv forædling for de tilberedninger, der er omhandlet i artikel 7, stk. 1, i delegeret forordning (EU) 2021/2306. Efter den anden verifikation, der er omhandlet i artikel 7, stk. 2, i delegeret forordning (EU) 2021/2306, bliver kontrolattesten godkendt, og endnu et fælles sundhedsimportdokument udstedes.

3.5.2 Henvisning i det fælles sundhedsimportdokument til oplysningerne i rubrik 23 i kontrolattesten via linket til kontrolattesten

I artikel 6, stk. 5, andet punktum, i delegeret forordning (EU) 2021/2306 fastsættes regler for udfyldning af det fælles sundhedsimportdokument, hvis importøren har sat kryds i rubrik 23 i kontrolattesten om særlige toldprocedurer. Vil gennemførelsen af denne bestemmelse være mulig i Traces, eftersom de toldprocedurer, der er nævnt i artikel 7, stk. 1, i delegeret forordning (EU) 2021/2306 (toldoplag, aktiv forædling), ikke er nævnt i det fælles sundhedsimportdokument, men i stedet er omfattet af afgørelsen i det fælles sundhedsimportdokument »godkendt til det indre marked«?

I artikel 6, stk. 5, i delegeret forordning (EU) 2021/2306 fastsættes det, at hvis importøren har anmodet om henførsel under særlige toldprocedurer i overensstemmelse med artikel 7, stk. 1, i delegeret forordning (EU) 2021/2306 ved at udfylde rubrik 23 i kontrolattesten, skal den gældende toldprocedure angives i forbindelse med afgørelsen om sendinger i overensstemmelse med artikel 55 i forordningen om offentlig kontrol. I praksis:

— Se punkt 3.5.1 i dette dokument vedrørende den procedure,